הוועדה המיוחדת לענייני החברה הערבית, כנסת 24, פרוטוקול מספר 11, 2022-06-07 09:30

מנסור עבאס: אז בוקר טוב לכולם, אנחנו כאן בישיבה הראשונה של הוועדה המיוחדת לענייני החברה הערבית.

מנסור עבאס: אנחנו בסדרת ישיבות שמטרתן היא לעקוב, לפקח ולעבוד ביחד עם משרדי הממשלה השונים, מסביב ליישום התוכניות שהתקבלו בממשלה בשנה האחרונה.

מנסור עבאס: יישום תכנית תאקדום, תכנית חומש, תכנית מיגור הפשיעה והאלימות, גם התכנית המיוחדת לנגב שהיא חלק מתאקדום, התכנית לישובים הדרוזים והצ'רקסיים ועוד כל מיני החלטות שהתקבלו.

מנסור עבאס: אני מדבר כאן בשם הכנסת, כגוף מפקח, אנחנו באים במטרה כדי לתרום גם את תרומתנו בתהליך ביצוע התוכניות, דרך פיקוח חיובי, פיקוח שהוא תוך כדי ולא לחכות לחודשים או לשנה ראשונה ושנייה ואז להסתכל אחורה.

מנסור עבאס: אנחנו מתחילים להסתכל תוך כדי התהליכים, קבלת ההחלטות ויישום ההחלטות.

מנסור עבאס: אני כמובן מקדם בברכה את השתתפותה של השרה, מירב כהן, שרה ושותפה.

מנסור עבאס: המשרד לשיווין חברתי מתכלל את התכנית, מקדם אותה ומוביל אותה ביחד עם שאר המשרדים.

מנסור עבאס: עוד מעט יגיע גם המנכ"ל וגם חסאן טואפרה שהוא ראש הרשות לפיתוח כלכלי בחברה הערבית.

מנסור עבאס: אבל, ברשותכם, אני רוצה להקדיש ברכה מיוחדת לאישה מיוחדת ומנהיגה מיוחדת, שהיא חברתנו שירין נטור חאפי, שנבחרה או התמנתה לא ממזמן, להוביל את מערכת החינוך הערבית, ככה אני רוצה לתאר את המשימה שהיא קיבלה על עצמה.

מנסור עבאס: היא במקומו של מר עבדאללה חטיב שהוביל את המערכת במשך שנים רבות, כמובן שאנחנו מודים לו.

מנסור עבאס: אנחנו מאחלים הצלחה רבה לשירין, היא אשת חינוך, באה לתפקיד הזה עם כוונות, עם רזומה מאוד מרשים, עם הצלחות בחברה מאוד קשה, בישוב מאוד קשה.

מנסור עבאס: היא הובילה שם את המערכת והצליחה, ואנחנו מסתכלים על שירין וכולנו תקווה ואנחנו בטוחים שהיא תצליח להוביל את מערכת החינוך הערבית בעוד צעדים קדימה.

מנסור עבאס: כמובן, אנחנו נמצאים לרשותה, נעזור לה בכל מה שאנחנו יכולים לעשות.

מנסור עבאס: אנחנו נשמח שנפתח גם עבודה משותפת ביחד איתה, עם משרד החינוך.

מנסור עבאס: אין ספק שהנושא של החינוך הוא נושא בראש סדר העדיפות מבחינתנו.

מנסור עבאס: החינוך הוא ההווה, הוא גם העתיד והוא הפתרון לבעיות רבות בחברה הערבית, החל מפשיעה ולאלימות עד רמת חיים, השכלה והישגים וכו'.

מנסור עבאס: (אומר דברים בשפה הערבית, להלן תרגום חופשי) מברוק שירין, אנחנו גאים בך ובדרך המקצועית שלך בשנים האחרונות, שהקדשת מחייך בשירות המגזר הערבי ובתחום החינוך של המגזר הערבי.

מנסור עבאס: אנחנו גאים מאוד בהישגים וההצלחות שהגעת אליהם במהלך הדרך.

מנסור עבאס: את נותנת לנו הרבה גאווה, בכך שהבחירות שלך הן בחירות טובות ונכונות.

מנסור עבאס: בחירות שנותנות למגזר הערבי גאווה גם בעתיד, כי התרבות והחינוך הוא העתיד שלנו והוא הבחירה הנכונה בשבילנו.

מנסור עבאס: כאשר אנחנו מסתכלים על התכנית האחרונה, שליש מהכסף הולך ללימודים וחינוך.

מנסור עבאס: (חוזר לדבר בעברית) אני גם ציינתי משפט בערבית, שכמעט שליש מההשקעה שיש בתכנית החומש הולכת ישירות לתחום החינוך, ושירין מופקדת על התכנית הזו ואני בטוח שהיא תקדם אותה בצורה מיטבית.

מנסור עבאס: מברוק שירין ומברוק למגזר הערבי, אני גם מקדם בברכה את חברת הכנסת אימאן ח'טיב יאסין, שהיא גם שותפה לדרך.

מנסור עבאס: אומנם אנחנו נמצאים בתקופה לא קלה, עוברים את הגל הראשון.

מנסור עבאס: אנחנו נמצאים בתקופה מאוד קריטית מבחינת התהליך שבו מתקבלות החלטות, יוצאות לפועל ובמשרדים שונים, לכן מבחינתנו חשוב לא רק לוודא שמשרדי הממשלה עושים את המוטל עליהם, משרד האוצר וכו'.

מנסור עבאס: אבל, גם הגופים האחרים שאמורים לבצע את התוכניות, ראשי הרשויות, חברה אזרחית וכל מיני גופים שיש להם תפקיד חשוב בקידום התכנית.

מנסור עבאס: אנחנו נביא אותם ותהיה להם הזדמנות גם להתבטא בוועדה הזו, על מנת שנביא את כל הגורמים שיכולים להשפיע על הצלחת ביצוע התכנית.

מנסור עבאס: אנחנו כמובן נתחיל עם השרה מירב כהן, נשמע סקירה כללית ככה נראה לי, ובהמשך נשמע סקירה יותר מפורטת מחסאן.

מירב כהן: תודה רבה.

מירב כהן: קודם כל, הדבר הראשון שעשיתי כאשר נכנסתי למשרד לשיווין חברתי והבנתי את סדרי הגודל של האתגר הביצועי שעומד לפתחנו לתכנית החומש, הדבר הראשון שעשיתי הוא למנות אנשי מקצוע מצוינים שיהיו שם עשרים וארבע שבע על הפרטים, ויש לנו גם את מאיר בינג המנכ"ל וגם את רואה החשבון חסאן טאופרה, שמנהלים את זה יום יום בצורה מקצועית ביותר.

מירב כהן: אני בטוחה שכל מי שבא במגע עם המשרד זוכה לנגישות ולתשובות מקצועיות ותראו בנו כתובת, כי זו באמת תכנית מאוד מאוד גדולה.

מירב כהן: בעצם בשמונה החודשים שעברו, עדיין לא שמונה, שבעה חודשים שעברו מאז שהתכנית עברה בממשלה, אנחנו עבדנו מאוד קשה על יצירת התשתית.

מירב כהן: כלומר, על איך אנחנו יוצרים את הקולות קוראים, את ההסכמים, את הספקים, איך אנחנו יוצרים את כל התשתית המשפטית והבירוקרטית שצריך, על מנת להוציא לפועל תכנית כל כך גדולה בהיקף של שלושים מיליארד שקלים, שהם שותפים לעשרים ואחד משרדי הממשלה.

מירב כהן: בנוסף, השקענו הרבה מאוד זמן ומחשבה באיך אנחנו מפיקים לקחים מיישום תכנית 922.

מירב כהן: בצד הזה, אנחנו בעצם לקחנו, הארכנו את תכנית 922 לאורך שנה, ווידאנו שהכסף מגיע אל יעדו והפקנו הרבה מאוד לקחים שמיושמים כאן עכשיו, כמו יכולת להסית כספים מסעיף לסעיף, גם שמנו בצד כספים להסרת חסמים כי ראינו שרשויות מקומיות הרבה פעמים נתקעו בדברים קטנים, בכסף קטן שלא אפשר להם לקבל כסף גדול.

מירב כהן: בנוסף, שמנו בצד קרן למצ'ינג, בעיקר בתחומי הרווחה לרשויות שלא מצליחות להביא את המצ'ינג שלהן, בגלל קושי תזרימי ותקציבי ובעצם יצאנו מאגר כספי שמאפשר להן לעמוד בקריטריונים האלה.

מירב כהן: עם הלקחים האלה יצאנו לדרך ואני יכולה להגיד שעד סוף חודש יוני, עדיין לא יצא מסמך רשמי של החשב הכללי, אבל על פי הבדיקות שלנו עד סוף חודש יוני אנחנו נגיע למצב של שני מיליארד שקלים שהוקצו מתוך תכנית החומש.

מירב כהן: שני מיליארד שקלים הם מעל היעדים ששמנו לעצמנו עם היציאה לדרך, כי צריך לזכור שזו התקופה הראשונה, מדובר בשמונה חודשים של התחלה שבהם אנחנו מנחים תשתית.

מירב כהן: התשתית הזו בעצם תאפשר לנו להשקיע ביתר שאת את יתר התקציבים.

מירב כהן: מתוך שני המיליארד שקלים האלה, שעד סוף החודש יוקצו ליעדים השונים, חלק גדול הולך לתחום התחבורה, למעלה ממיליארד שקלים לתחום הכבישים.

מירב כהן: בנוסף, יש לנו את מענקי האיזון לרשויות המקומיות שהנגלה הראשונה כבר הוקצתה, של מאה ארבעים מיליון שקלים ועוד מאתיים מיליון בדרך.

מירב כהן: יש לנו הרבה מאוד תוכניות שמתקדמות יפה עם משרד השיכון, ששם כבר הוקצו חמש מאות מיליון שקלים למוסדות ציבור, להגדלה של יחידות דיור, לשצ"פים.

מירב כהן: מעבר לכך, יש לנו גם קולות קוראים, אם זה בתחום רשות לחדשנות להקמת אקסלרטורים, מועדוני אנג'לים, בתחום הייטק וגם פרויקטים כלכליים שיצאו במסגרת קול קורא של משרד הנגב והגליל.

מירב כהן: אני יכולה להביא עוד דוגמאות, אבל אלה הכספים שהתחילו לצאת אל הדרך ובשבועות ובחודשים הקרובים צפויים עוד הרבה מאוד קולות קוראים.

מירב כהן: שירין, גם אני מברכת על בואך, ציפינו לך מאוד.

מירב כהן: תחום החינוך הוא התחום הגדול ביותר בתכנית החומש, אם אני זוכרת נכון, תשעה נקודה ארבע מיליארד שקלים ויש לנו שם אתגר גדול.

מירב כהן: זה הוא אתגר גדול שמונח לפתחך, לפתחנו ביחד כשותפים.

מירב כהן: אני מסתכלת על הנתונים שהם עדיין לא מספיק טובים, אנחנו רצינו להגיע למצב שעשרים וחמישה אחוזים מסך הכיתות של הגנים ובתי הספר, שנבנים במדינת ישראל, יוקצו לחברה הערבית, על מנת לצמצם את הפערים הכל כך גדולים, התהומיים.

מירב כהן: אנחנו עדיין באחוז של שמונה, תשעה אחוזים ואנחנו נתקלים בקשיים גדולים מאוד, יש גם קשיים פשוט בשטח, כי הקרקע היא פרטית וצריך להנדס כל מיני פתרונות.

מירב כהן: אבל, גם צריך לתעדף את זה במקום גבוה, ואני חושבת שזה אולי אחד האתגרים הגדולים ביותר שאנחנו נצטרך להתמודד איתם ביחד.

מירב כהן: על זה אני מברכת מאוד על בואך ואני בטוחה שביחד נצליח לפצח את האתגר הזה.

מירב כהן: מיד חסאן יפרט, אנחנו נעבור ממש משרד, משרד וכל משרד הוא עולם ומלואו.

מירב כהן: בכל משרד באמת יש לנו תוכניות מאוד יפות ואתגרים ייחודים.

מירב כהן: אנחנו נעבור על הדברים ונתייחס אליהם.

מירב כהן: רגע לפני שיורדים לפרטים, אני רוצה להגיד עד כמה בעיניי התכנית הזו חשובה לעתיד מדינת ישראל.

מירב כהן: הפערים הם מאוד מאוד גדולים, ובואו, גם בחלוף תכנית החומש הזו, עד כמה שהיא תקדימית, היסטורית ובמסגרתה הוקצו תקציבים שלא הוקצו בעבר, אם בתכנית הקודמת, עשינו חישוב, זה היה שש עשרה נקודה ארבע מיליארד שקלים, פה זה עשרים ותשע נקודה מאה.

מירב כהן: באמת אלו מספרים הרבה הרבה יותר גדולים ממה שראינו בעבר, ועדיין הפערים בשטח הם מאוד גדולים.

מירב כהן: האתגר שלנו הוא לייצר תחושת שינוי בשטח, כי בסוף אני פוגשת ראשי רשויות ואני חווה את הייאוש שלהם ואת הקושי שלהם.

מירב כהן: הם שבעו מכל מיני הבטחות ותוכניות ואנחנו חייבים, חייבים לייצר פה את השינוי בשטח, גם למען צמצום הפערים וגם כי החברה הערבית בסוף יכולה להיות מנוע צמיחה מאוד גדול למשק הישראלי.

מירב כהן: אם לא נטפל ונזניח את זה, זה יהיה נטל, לכן כל בן אדם במדינת ישראל, לא משנה מאיזה צד הוא במפה הפוליטית, ימין או שמאל, זה בכלל לא משנה, צריך להבין שזה אינטרס של המדינה.

מירב כהן: מדובר על עשרים אחוז מהאוכלוסייה שחיים שישובים שתשעים וחמישה אחוז מהם בסוציואקונומי בין אחד לארבע, ואם אנחנו לא נעלה את הישובים האלו במדרג הסוציואקונומי, כולנו נשלם על זה.

מירב כהן: זה בכלל לא קשור לתפיסות פוליטיות, זה קשור לאינטרס הכלכלי והחברתי של מדינת ישראל.

מירב כהן: הנה, מצטרף אלינו עכשיו, בדיוק בזמן, מאיר בינג, מנכ"ל המשרד, שבאמת הצוות הזה הוא הצוות המוביל שמנהל את תכנית החומש.

מירב כהן: אז, אני מציעה שנעבור לאנשי המקצוע ונעבור על המשרדים השונים.

מירב כהן: אני רק אגיד עוד משפט, מנסור, תודה לך על השותפות, על האומץ, על הגיבוי.

מירב כהן: הגיבוי הפוליטי שאתה נותן לתכנית, יחד עם העבודה המקצועית, זה באמת שילוב מאוד מאוד חשוב שנותן הרבה מאוד כוח, ומוטלת עלינו חובת הוכחה גדולה מאוד להראות שהניסוי הזה מצליח.

מנסור עבאס: תודה לך, מירב.

מנסור עבאס: אנחנו כמובן ממשיכים לעבוד ביחד ולקדם את הדברים.

מנסור עבאס: אנחנו נתחיל עם חסאן טואפרה, ראש הרשות לפיתוח כלכלי חברתי, הוא יציג את הדברים.

חסאן טואפרה: בוקר טוב לכולם.

חסאן טואפרה: טוב, זה אתגר מאוד גדול להציג סטטוס של ביצוע תכנית חומש בפרק זמן קצר, ונמצאים פה באמת השותפים שלנו ממשרדי הממשלה.

חסאן טואפרה: אני אציג את הדברים ממש בקצרה, כי יש לנו פה עשרים וארבעה פרקים.

חסאן טואפרה: נציגים פה במשרדי הממשלה אם רוצים להוסיף גם עוד נתונים, אז הם מוזמנים.

חסאן טואפרה: אבל, בגדול אנחנו רוצים להציג תמונת סטטוס איפה אנחנו עומדים בהתנעת התכנית.

חסאן טואפרה: כמו שהשרה פירטה, יש פה המון המון עשייה שנעשית והמון התנעה, שתהליך ההתנעה לוקחים זמן גם בתוך הממשלה, אבל אנחנו בהתקדמות מאוד מאוד יפה גם במסגרת יישום התכנית.

חסאן טואפרה: אז, אני אתחיל עם משרד החינוך.

חסאן טואפרה: (מציג מצגת) אני אנסה להדגיש את הדברים החשובים.

חסאן טואפרה: באמת הדבר החשוב שפורט גם קודם, שאנחנו באמת מקבלים ועובדים עכשיו עם שירין מנהלת אגף חינוך ערבי, שעכשיו גם התכנית תכנס לאיזו שהיא האצה בתוך היישום.

חסאן טואפרה: במהלכים כלליים, תכנית החומש בתחום החינוך נמצאת בשלבי התארגנות, כי נקבע בתוך החלטת הממשלה ששנת היישום הראשונה היא שנת תשפ"ג, כלומר אנחנו כרגע מתארגנים לקראת שנת הלימודים הראשונה שתגיע בעוד כמה חודשים.

חסאן טואפרה: כרגע אנחנו נמצאים בשלבים שהם התארגנות סביב כל רכיבי ההחלטה, אז אנחנו משרד החינוך בונה מטות ליישום התכנית, כולל ליווי.

חסאן טואפרה: בתחום העברית נעשה תהליך פיתוח מאוד מאוד משמעותי, ואנחנו נוביל תהליך בתוך הממשלה למעבר לעברית דבורה על בסיס בין לאומי של ה-SFR, שזו שיטת המדידה הבין לאומי, גם תוך כדי פיתוח יחידות לימוד חדשות.

חסאן טואפרה: בתחום החברתי קהילתי, יש לנו כרגע עבודה מול משרד החינוך על הוצאת קול הקורא הבא של תכנית אתגרים.

חסאן טואפרה: החינוך הבלתי פורמלי יצא ובוצע בפעם הראשונה בשיטה חדשה, שהיא שיטת בתי הספר.

חסאן טואפרה: הכסף עבר בעצם למוסדות החינוך ולא דרך הרשויות המקומיות, על מנת באמת לייעל את מתן השירותים והתאמת השירותים לתלמידים וגם כשיטה שמשרד החינוך עובר אליה דרך מתן מענים לבתי הספר, דרך מערכת הגפן.

חסאן טואפרה: אז, אנחנו מתכננים כרגע לצאת להפקת לקחים מהתהליך הזה.

חסאן טואפרה: בנוסף, עוד קול קורא חדש שבפעם הזו ייצא עוד לפני שנת הלימודים, לא כמו שנים קודמות שיצא באיחור.

חסאן טואפרה: בתחום צמצום הנשירה, שזה תחום מאוד חשוב, אנחנו כרגע גם עובדים מול המשרד, גם להכין מיזמים משותפים, להפחית את הנשירה הסמויה, שזו עיקר הבעיה בתוך מערכת החינוך, כי נשירה גלויה באמת נמצאת במספרים מאוד מאוד נמוכים.

חסאן טואפרה: בתחום הבינוי, אני מדלג ואני רק מדגיש את הדברים העיקריים, נפתחה ועדה בין משרדית שכוללת את משרד החינוך, רמ"י ומנהל התכנון, להסיר חסמים בפני בינוי כיתות ברשויות המקומיות.

חסאן טואפרה: הרשויות מתחילות לפנות אלינו, כמובן אם יש רשויות ששומעות אותנו הן מוזמנות, ואנחנו פנינו אליהם, ניתן לפנות אלינו ביחס להסרת חסמים.

חסאן טואפרה: צריך להגיד שהנתונים כרגע הם מאוד נמוכים, אנחנו עוד מנסים להדביק את הפערים, אבל כרגע אושרו, שיחסית כהתחלה הוא מספר יחסית טוב, כי תוקצבו כל ההרשאות שכרגע זמינות לביצוע.

חסאן טואפרה: כל מה שזמין בתקצוב בחברה הערבית תוקצב באופן מלא, אין אף הרשאה של כיתת לימוד בחברה הערבית שזמינה לתקצוב לא קיבלה הרשאה.

חסאן טואפרה: אבל, עדיין אנחנו רק בשלוש מאות שישים ושש כיתות, אנחנו צריכים להגדיל בתקופה הקרובה.

חסאן טואפרה: בשקף הבא אנחנו מראים מה הולך להיות בשלושה החודשים הקרובים.

חסאן טואפרה: בגדול, אני אגיד שיש כמה משימות קונקרטיות שאנחנו הולכים להתמקד בהן בחודשים הקרובים.

חסאן טואפרה: אז, יש לנו משימה גם להקים בית ספר על אזורי בתוך החברה הערבית, אז משרד החינוך מגייס פרויקטור לצורך הנושא הזה, אז אנחנו נתחיל גם לפעול על מנת שבית הספר יוקם גם בשנת הלימודים העוקבת.

חסאן טואפרה: יש לנו תהליכים שאנחנו עובדים עליהם, גם לשינוי מנגנון השיבוץ המורים דוברי עברית בבתי הספר הערבים, לחיזוק לימודי השפה העברית בבתי הספר.

חסאן טואפרה: בנוסף, להקמת אולפנים, מה שאמרתי קודם לכן, גם להוצאת הקול הקורא של החינוך הבלתי פורמלי בתחילת יוני וכמובן גם להאצת תהליכים של בינוי כיתות בתוך הרשויות המקומיות.

חסאן טואפרה: משרד החינוך מתכנן עד שנת הלימודים שייפתח מח"ת נוסף בתוך החברה הערבית, בנוסף לפתור את בעיית ההזנה שכרגע מתחילה להיפתר בתוך מכרזי משרד החינוך, וכמובן עוד ועוד נושאים נוספים.

חסאן טואפרה: תכנית החינוך מפורסמת לציבור, היא קיימת בתוך אתר המשרד לשיווין חברתי .

חסאן טואפרה: בכלל, כל התוכניות הממשלתיות שאישרנו אותן נמצאות בתוך אתר משרד לשיווין חברתי.

חסאן טואפרה: נמצאים פה עיקר הדברים, אבל כמובן יש פה, מתוך תכנית משרד החינוך, עשרות אם לא מאות שורות שצריכות להיות מפותחות בתקופה הקרובה.

חסאן טואפרה: צריך להגיד שגם בשורה מאוד גדולה שמתחילה לפעול בשנה הנוכחית, זה התקצוב הדיפרנציאלי, שאני אגיד רק במילה, יש היום פערים תקציביים מאוד מאוד משמעותיים בין תלמיד תיכון ערבי לבין תלמיד יהודי.

חסאן טואפרה: הפערים האלה יכולים להגיע לשבעת אלפים שקל בשנה, פערי תקצוב הכוונה.

חסאן טואפרה: אז, במסגרת תכנית החומש הוחלט לסגור את הפערים האלה, ואנחנו מקווים שעד סוף תכנית החומש כבר לא יהיו פערי תקצוב בין התלמיד הערבי ליהודי והתקצוב יהי בהתאם.

חסאן טואפרה: אנחנו מתחילים בתהליך הדרגתי משנת הלימודים הקרובה, זה אומר למשל, הצטיידות במעבדות, פיתחת כיתות יותר יקרות, כמו מב"רים, כמו כיתות מדעים וכו', שהן הכיתות היותר יקרות בתוך תהליכי העבודה.

חסאן טואפרה: זה היה משרד החינוך.

חסאן טואפרה: שירין, את רוצה להוסיף?

שירין חאפי נטור: קודם כל אני רוצה להגיד תודה ושאני גם מאוד מתרגשת להיכנס לתפקיד הזה.

שירין חאפי נטור: חשוב לי להגיד משפט בערבית, שזה יהיה אותנטי: (מדברת בערבית, להלן תרגום חופשי) אני אנסה לגלות את האחריות ולעשות את המקסימום מכל מה שהמגזר מצפה ממני.

שירין חאפי נטור: (חוזרת לדבר בעברית) אני רוצה להגיד, שקודם כל, בתפקיד הנוכחי שייכת למנהל הפדגוגי, שעות של עבודה.

שירין חאפי נטור: אני מייצגת פה את משרד החינוך ואת המנהל, שעות של עבודה.

שירין חאפי נטור: חשוב לי להגיד שיש בתכנית הזו מענה הוליסטי, גם לחינוך הפורמלי וגם לבלתי פורמלי.

שירין חאפי נטור: בעצם יש התמקדות גם בתלמידים, אבל גם במורים וגם בתשתיות.

שירין חאפי נטור: ישנה השתדלות מאוד גדולה לפתח מיומנויות גם רגשיות, גם לימודיות וגם חברתיות של התלמידים.

שירין חאפי נטור: התפיסה ההוליסטית הזו היא מאוד מאוד מיוחדת, ואנחנו מאוד מקווים שזאת בעצם האחריות שלנו גם על היישום וגם על הביצוע.

שירין חאפי נטור: אז, אנחנו מוכנים כמובן לשיתוף פעולה מלא.

שירין חאפי נטור: תודה, חסאן, תודה לשרה ולמנכ"ל.

שירין חאפי נטור: אני מקווה שנצליח.

חסאן טואפרה: ברשותכם, אני אגיד רק עוד שתי נקודות מאוד חשובות שהולכות להיות עד סוף השנה במסגרת תכנית החינוך, שהן תוכניות שאנחנו גם מקדמים אותן לראשונה.

חסאן טואפרה: תכנית אחת נקראת מיזם ליווי רשויות, ייבחרו מספר רשויות שיזכו לליווי צמוד מאוד בתחום החינוך, כולל ליווי של יועצים, ליווי הוליסטים, תקציבי פעילות, שיאפשר להם לקבוע גם יעדים מאוד שאפתנים בתחום החינוך ואנחנו נעשה אותם כפרויקטי דגל, זה פעם אחת.

חסאן טואפרה: אנחנו בשלבי חתימה סופיים על המיזם הזה.

חסאן טואפרה: בפעם השנייה אנחנו לפרסם, גם בפעם הראשונה, קול קורא לבינוי מוסדות חינוך בלתי פורמליים, לא כיתות הלימוד, אלא גם עוגני חינוך בלתי פורמלי.

חסאן טואפרה: הם היום חסרים בתוך החברה הערבית, אז כרגע עובדים על הכנת הפרוגרמות והסקיצות האחרונות.

חסאן טואפרה: אנחנו מקווים שתוך כמה חודשים הקול הקורא הזה יפורסם וגם יאפשר לרשויות לבנות עוגני חינוך בלתי פורמליים.

חסאן טואפרה: בתחום התרבות והספורט, מגוון תחומים שאני אעבור עליהם ממש בקצרה.

חסאן טואפרה: בתחום הזה יש מספר הקמות של עוגנים חדשים שהולכות להיות בתקופה הקרובה.

חסאן טואפרה: כמובן תחום התרבות והספורט הוא תחום מאוד מוסדר במבחני תמיכה, ומאוד מורכב גם ליצר את הרצועות.

חסאן טואפרה: אבל, אנחנו בשלבים סופיים של כתיבת הרצועות עם משרד התרבות והספורט.

חסאן טואפרה: אז, מה שצפוי להיות לנו הוא ככה, הקמת עוגני תרבות.

חסאן טואפרה: יש את התאטרון שהוא כבר בשלבי הגשה של מציעים, ביקשו שמונה רשויות, צפי עד סוף יוני להכריז על זוכה.

חסאן טואפרה: צפויים להתפרסם עד סוף יוני ארבעה מכרזים להקמת ארבעה עוגני תרבות, סינמטק אחד בפעם הראשונה ועוד שלוש גלריות שצפויות להתפרסם.

חסאן טואפרה: בנוסף, בית ליצירה מוזיקלית, גם הוא בשלבי כתיבת מכרז ויצא בשיתוף פעולה עם מששר הנגב והגליל.

חסאן טואפרה: גם את החיבורים האלה מאוד מורכבים לעשות אותם בין המשרדים, אנחנו עובדים עליהם גם בין המשרדים וצפוי להתפרסם עד סוף יוני קול קורא בתחום הקמת בית הספר ליצירה מוזיקלית.

חסאן טואפרה: בנוסף, אנחנו דיברנו בתכנית החומש על הקמת מוזיאון ובית ספר לאומניות הבמה, כרגע הצפי לסוף יולי מבחינת ועדת המרכזים של המשרד.

חסאן טואפרה: בשקף הבא אנחנו רואים גם פעולות אחרות, חוץ מהקמת עוגני תרבות.

חסאן טואפרה: רק צריכים להסתכל שאנחנו מדברים פה על כמעט שמונה עוגני תרבות שהולכים להיות מוקמים כבר במכרזים, עד סוף יולי פחות או יותר, שזה גם סינמטק, גלריות, מוזיאון וגם בית ספר ליצירה מוזיקלית.

חסאן טואפרה: בשקף הבא אנחנו מראים גם פעולות נוספות שהמשרד התחייב לעשות, כמו שיפוץ ייעודי של מוסדות תרבות, לשיפוץ הזה יוקצה אחד עשרה מיליון שקל.

חסאן טואפרה: יש קול קורא שצפוי להתפרסם להערות הציבור עד סוף יולי.

חסאן טואפרה: המשרד צפוי גם ללוות את הרשויות בתוכניות להוצאת התקציבים האלה לפועל, כי צריך ליווי גם עקרוני אל מול הרשויות.

חסאן טואפרה: בנוסף, נעשה תהליך להכשרת מבנים היסטוריים, יש הרבה מבנים בחברה הערבית שצריך לעשות להם הכשרה, על מנת שיוכלו להוות שם מוסדות תרבות ולא צריך עכשיו לבנות מחדש.

חסאן טואפרה: אז, גם הוקצה תקציב להכשרת מבנים, השנה צפויים להיבחר ארבעה מבנים שאלו אתרים לשימור ונתחיל איתם בפעם הראשונה גם.

חסאן טואפרה: כמובן, גם יש עבודה נוספת בתחום הרשויות המקומיות, כמו סל תרבות והקמת ספריות עירוניות, שגם קול קורא עד סוף יולי ייצא להקמת ספריות ציבוריות.

חסאן טואפרה: בתחום הספורט, התכנית היא תכנית מתקנים בעיקרה.

חסאן טואפרה: כל שנה קרוב למאה מיליון שקל תוספתי, מעבר לתקציבי המשרד, שצפויים להיות מושקעים בתחום המתקנים.

חסאן טואפרה: פה אנחנו מתארים את המתקנים הצפויים להיבנות מעבר למה שמתפרסם בשוטף גם.

חסאן טואפרה: אז, בחודש הקרוב אני מקווה, הצפי כרגע הוא עד סוף אוגוסט, אבל אנחנו עובדים מאוד קשה גם להקדים את זה, כי המשרד עובד על פי תכנית עבודה סדורה של פרסום מבחני תמיכה.

חסאן טואפרה: יש גם קשר מקצועי בין סדר הפרסום.

חסאן טואפרה: אז, ארבעים מיליון שקל יושקעו בהקמת אצטדיונים בינונים שיתאימו גם לליגה לאומית ולליגות בכירות.

חסאן טואפרה: אז, תהיה פה גם הקמה וגם שדרוג של אצטדיונים קיימים.

חסאן טואפרה: בנוסף, יוקמו מספר אולמות ספורט וישודרגו מגרשי כדורגל קיימים.

חסאן טואפרה: אני חושב שהבשורה גם מאוד משמעותית, הקמת שתי בריכות שחיה, כקול קורא החדש שייצא גם בחברה הערבית ושמונה מתקנים קהילתיים.

חסאן טואפרה: בסך הכל, ארבעים מתקנים עד סוף אוגוסט אמורים להתפרסם להקמת מתקני ספורט.

חסאן טואפרה: בשקף הבא אנחנו רואים את התמיכה בספורטאים, לא מספיק במתקנים, גם בספורטאים.

חסאן טואפרה: אז, יש חלוקה של מלגות לספורטאים מצטיינים בשיתוף פעולה עם וינגייט ויחידות של הספורט ההישגי בתוך המשרד, גם עד סוף יולי פרסום המבחן לחלוקת המלגות.

חסאן טואפרה: צפויים להינתן קרוב למאה עשרים מלגות.

חסאן טואפרה: כמובן, גם הקמת אקדמיות, מה שאנחנו דיברנו גם עם משרד הספורט, להקמת אקדמיות לספורט בתוך הרשויות הערבויות שגם יאגמו את כל משאבי הספורט בתוך מקום מסיום.

חסאן טואפרה: בנוסף, סלי ספורט כמובן דרך הרשויות המקומיות, זה ממשיך להיות ומתוגבר גם בצורה שיטתית.

חסאן טואפרה: בתחום הבריאות תכנית החומש התחילה להתניע עוד לפני כתיבת תכנית 550.

חסאן טואפרה: זו תכנית שבשנתיים האחרונות כבר עובדים עליה מאוד קשה, והיא תוקצבה במסגרת תכנית החומש בשש מאות חמישים מיליון שקל.

חסאן טואפרה: החלק התוספתי שיינתן השנה הוא חמישים מיליון שקל.

חסאן טואפרה: הולכות להיות מספר פעולות, אנחנו עוד צריכים להעביר את הפנייה התקציבית, אמרו לי שזה אמור לעבור השבוע בוועדת הכספים.

חסאן טואפרה: ברגע שהפנייה תעבור בוועדת הכספים אז אנחנו גם נתחיל להתניע את הדברים בצורה מסודרת.

חסאן טואפרה: עברו הרבה פניות בשבוע שעבר ועברו גם השבוע ואנחנו מצפים לעוד פניות השבוע גם בוועדת הכספים.

חסאן טואפרה: בשקף הבא מפורט באופן כללי מה הולך להיות בתחום הבריאות.

חסאן טואפרה: כרגע אנחנו בשלבים סופיים של הקמת מטה ליישום התכנית, גם גיוס פרויקטורית ד"ר נור עבד אלהאדי ואנשי צוות שמלווים את יישום התכנית.

חסאן טואפרה: בנוסף, הדגל של התכנית הוא הקמת יחידות קידום בריאות ברשויות המקומיות.

חסאן טואפרה: אנחנו רוצים שמספר רשויות מקומיות שבהן יש אחוזים או נפיצות מחלות מאוד גבוהה גם של סכרת, גם של השמנה, גם של עישון, על בסיס נתונים, להקים יחידות קידום בריאות בתוך הרשויות יחד עם גופים מקצועיים, שכרגע אנחנו שוחים לעניין הזה, שמבינים בקידום בריאות בתוך הרשויות, דרך זה גם נתחיל לקדם את הנושאים האלה.

חסאן טואפרה: התחלנו מספר תוכניות ותגברנו, גם תוכניות של בריאות השן וטיפות חלב וגם הפחתת סכרת והשמנה.

חסאן טואפרה: ייצא בקרוב גם קמפיין ציבורי בנושא הזה בתוך תכנית החומש, שזה מאוד חשוב גם להעלות את המודעות הציבורית.

חסאן טואפרה: לגבי משרד החקלאות, יש מספר פרויקטים פה בתוך משרד החקלאות, נחלק את זה רגע לשלושה מרכיבים.

חסאן טואפרה: המרכיב הראשון הוא מבחני התמיכה שהם נוגעים בכל מה שנקרא גם דרכים חקלאיות, צנרת מים, דירי צאן וכו'.

חסאן טואפרה: הקול הקורא נמצא בהערות הציבור.

חסאן טואפרה: אני רואה שג'מאל פה, אז ג'מאל תוסיף אם צריך לדייק פה משהו.

חסאן טואפרה: קול קורא להערות הציבור פורסם ולקראת פרסום הגשות, שצפוי להיות גם במהלך החודש, חודשיים הקרובים.

חסאן טואפרה: יש פרויקט גם של ניקוז אזורי שמשרד החקלאות, דרך רשויות הניקוז, התחייבו גם להשקיע בחומש, בסך של חמישים וחמש מיליון שקל.

חסאן טואפרה: בנוסף לכך, ישנה פעולה משותפת במשרד להגנת הסביבה עם משרד החקלאות, תיכף אנחנו נראה אותה.

חסאן טואפרה: הדבר השלישי הוא פרויקט אל-בטוף שהוא פרויקט מאוד מאוד, שאנחנו מתקציבים תוספתי והמשרד פה מוביל את התכנית של חמישים מיליון שקל בחמש שנים הקרובות.

חסאן טואפרה: יש קושי מסוים עם פרויקט אל-בטוף עם גורמי הביצוע.

חסאן טואפרה: המשרד כרגע מטפל בהתקשרות עם הגורם המבצע בשטח, אני מקווה שאנחנו בשבועות הקרובים - - -

מירב כהן: רגע, זו נקודה חשובה.

מירב כהן: הפרויקט של בית נטופה, מי שלא מכיר, זה בעצם הרעיון של לקחת אזור חקלאי שמשותף למספר ישובים ערבים ולעשות אותו בעצם מקום שיתופי של חקלאות שהם עובדים עליה ביחד.

מירב כהן: בפעם האחרונה שאני בדקתי זה היה תקוע לגמרי.

מירב כהן: אז, פה אנחנו צריכים להתניע יותר, כי אני חושב שזה הרכיב הכי אסטרטגי בתכנית של משרד החקלאות ואני לא ראיתי שם התקדמות.

ג'מאל מלדג': אם מותר לי להוסיף, אבל לפני כן אני אציג את עצמי.

ג'מאל מלדג': אני עובד משרד החקלאות, אני מנהל תחום מיעוטים במשרד החקלאות.

ג'מאל מלדג': פרויקט בית נטופה הוא פרויקט הדגל של משרד החקלאות, אומנם שאנחנו התחלנו ליישם אותו לפני שנים רבות, אבל יש לנו שותפים ממשלתיים שהם לא בדיוק מסכימים איתנו בראייה הכוללת.

ג'מאל מלדג': הירוקים רוצים לשמר את המקום הזה ללא עיבוד, משרד החקלאות רוצה לפתח אותו.

ג'מאל מלדג': כמובן, החקלאים המקומיים גם להם יש אג'נדה משלהם.

ג'מאל מלדג': אנחנו עברנו קדמת דרך בנושא הזה, בנושא של לאחד את כולנו, את כל הגורמים הממשלתיים במשטרה אחת ולכך אנחנו מתקדמים.

ג'מאל מלדג': אנחנו מאוד שמחים שסוף סוף יש לנו סכום של חמישים מיליון שקל במשך חמש שנים.

ג'מאל מלדג': אומנם אנחנו קידמנו תכנית כוללת לכל הבקעה הזו בעלות של מיליארד שקל, אומנם כדי ליישם אותה היא מחויבת להחלטת ממשלה ייעודית.

ג'מאל מלדג': הנושא הזה יטופל בהמשך.

ג'מאל מלדג': יש לנו מטרה אחת, קודם כל, להתחיל ביישום התכנית של חמישים מיליון?

ג'מאל מלדג': כמובן שחסאן ציין או לא שמתי לב שציין, יש לנו ועדת הגוי בין ממשלתית וכמובן כוללת המקומיים בעיקר.

ג'מאל מלדג': מטרתה של הועדה היא לכוון את התקדמות הפרויקט - - -

מירב כהן: אז, תראה, אם יש קושי בין משרדים, אנחנו בוועדת השרים הקרובה נביא את המשרדים הרלוונטיים וניישב את זה.

מירב כהן: אנחנו לא רוצים שבעוד כמה שנים נגיד שאנחנו עובדים על זה כבר כמה שנים.

ג'מאל מלדג': הקושי הזה נפתר והיום הם מאוחדים למטרה אחת, אם לא הובנתי, אז אני אדגיש.

מירב כהן: אוקיי, אז אני שמחה לשמוע.

ג'מאל מלדג': זהו, זה נושא מאוד מאוד משמעותי.

ג'מאל מלדג': נושא נוסף, אני רוצה לציין, גם במסגרת החלטת הממשלה, הוקמה ועדת הסרת חסמים, היא בתהליכים סופיים של הגשת הדוח.

ג'מאל מלדג': הכיוון שלנו הוא לא להתעקש להיתקל בחסמים קיימים שלא ניתן לפתור.

ג'מאל מלדג': המגמה היא להתקדם במקומות שאפשר להתקדם בהם, לכן אנחנו יותר מדגישים ללכת על פרויקטים שהם בעלי ייתכנות ביצוע גבוה מאוד, בעלי תכנון כמעט ביד ולזה אני כמעט מכליל את כולם, את כל הנושאים שלנו.

ג'מאל מלדג': אני מניח שבמשך השישה החודשים הקרובים אנחנו נהיה כבר במספר הגשות מקסימלי, שיקרב אותנו עד מאוד לניצול המקסימלי של החלק היחסי של השנה הזו.

מופיד מרעי: אני מבין שכל זה רק בתכנון.

ג'מאל מלדג': לא, לא בביצוע, לא רק בתכנון.

ג'מאל מלדג': איפה שדרוש תכנון ארוך טווח, אנחנו לא נאבקים איתו עכשיו.

מופיד מרעי: לא כל כך מובן מה שאמרת, אבל לא משנה.

ג'מאל מלדג': אני אסביר לך בהפסקה.

מנסור עבאס: נמשיך לעקוב.

מירב כהן: הוא עדין.

מירב כהן: היו מחלוקות בין משרדי ממשלה שיושבו, זה מה שהוא אמר במילים אחרות.

מירב כהן: הגנת הסביבה והחלקות לא הסכימו ועכשיו הם הגיעו להסכמה, זה התרגום.

מופיד מרעי: נתקענו פה בנושא החקלאות, כי אנחנו מדברים על ביטחון תזונתי כל הזמן, הנושא החקלאי ואיפה המגזר הערבי בנושא החקלאי, מה החלק שלו ומה הנתח שלו והתכנית באה לתת מענה - - -

מירב כהן: ברור.

מופיד מרעי: אני שמח לשמוע שהתכנית באה לתת מענה, אבל בסופו של דבר נמדדים בעשייה - - -

מירב כהן: לא, מאה אחוז.

מופיד מרעי: כשהוא דיבר על הסרת חסמים, ואם חסם אחד תוקע את כל התכנית, אז מה עושים?

מופיד מרעי: צריך לדבר על כל המקשה.

מירב כהן: לא, בסדר גמור.

מירב כהן: יש לנו תכנית מאוד מאוד רחבה, הרבה דברים רצים יפה ומה שתקוע אנחנו לוחצים עליו.

אימאן ח'טיב יאסין: כבוד השרה, אני חייבת להגיד כאן משהו, כמי שמלווה גם את הפרויקט מקרוב וגם כבת המקום.

אימאן ח'טיב יאסין: אין ספק שמדובר בפרויקט ענק בבסיס שלו, בתכנית הראשונה ואין ספק שיש עליו גם מחלוקות, כמו כל הדברים, אין כזה דבר שמסכימים לכל דבר.

אימאן ח'טיב יאסין: אבל, ספציפית, יש לנו לשנה הזו סכום מסוים שאנחנו רוצים לבצע אותו ורוצים להראות בשטח גם שקורים דברים ולא להישאר ברמה של לדבר את הדברים.

מירב כהן: ברור.

אימאן ח'טיב יאסין: הייתה לי ישיבה בשבוע שעבר עם מר ג'מאל ואני מקווה שלקראת הישיבה שתהיה בשבוע הבא, בשבוע הבא תתקיים ישיבה עם הוועדה, אני כולי תקווה שכן לוועדה הזו יבואו עם תוכניות לביצוע הדברים, כי יש הסכמות על הדברים.

אימאן ח'טיב יאסין: מה שקראנו לו אז, הבעת רצון וכוונות טובות, יש דברים שאפשר להתחיל אותם.

אימאן ח'טיב יאסין: צריך להתקשר עם גוף שיבצע את הדברים ואז לצאת לדרך, זה הדבר הראשון.

אימאן ח'טיב יאסין: צריך להתניע, אי אפשר להישאר ברמה של הישיבות ושל הדיבורים.

מירב כהן: ברור.

מנסור עבאס: ברור לכולם שאנחנו לא נצליח להתמקד בפרטי פרטים של כל תכנית וכל משרד היום.

מנסור עבאס: אנחנו רוצים לפתוח את הדלת, להיכנס לבניין הזה שקוראים לו תכנית החומש ואז להיכנס חדר חדר בכל ישיבה וישיבה.

מנסור עבאס: כמובן, המסקנה שיש לי בנושא החקלאות, אומנם שהיא תכנית חומש של החקלאות בתוך תכנית החומש הכללית, אבל את הנושא של החקלאות בחברה הערבית, צריך לקחת אותו כנושא נפרד ולהתחיל לחשוב כיצד ממש מצעידים קדימה את החקלאות בישובים הערבים.

מנסור עבאס: זאת משום, שניצול המשאב הזה בחברה הערבית, למרות שבמקור היא חברה חקלאית, אבל עברה תמורות, בסדר, אבל זה לא אומר שאנחנו מוותרים על הפרויקט הזה של החקלאות בחברה הערבית.

מנסור עבאס: אבל, לזה צריך זמן ונשקיע בזה גם בהמשך.

חסאן טואפרה: בתחום הבינוי והשיכון התקציב הכללי לתכנית החומש הוא קרוב לשני מיליארד מאה, ובנוסף לכך גם יש תקציבים של הקרן לשטחים פתוחים.

חסאן טואפרה: עד היום התקיימו שתי ועדות יישום.

חסאן טואפרה: צריך לומר, גם המנגנון של ניהול ההחלטה עובד, בסוף יש צוותי יישום.

חסאן טואפרה: צוותי היישום יושבים אחת לתקופה, דנים בסוגיות, מתווכחים, עושים שיתופי ציבור והמלאכה הזו גם היא לוקחת זמן, אבל זה מתקדם כרגע.

חסאן טואפרה: אושרה התכנית על סך ארבע מאות מיליון שקל לשנה הנוכחית.

חסאן טואפרה: אמין גם נמצא פה ויכול להגיד לנו גם לגבי מועד מדויק, אבל אני מקווה שממש בתקופה הקרובה ייצא פרסום שני קולות קוראים מאוד משמעותיים לבינוי מוסדות ציבור וגם לשצ"פים.

חסאן טואפרה: אפשר להגיד שבוע הבא לקולות קוראים האלה?

אמין אבו חייה: השאיפה שלי היא להפתיע ולפרסם בחמישי הקרוב.

מירב כהן: הרסנו לך את ההפתעה.

אמין אבו חייה: לא, ניסיתי להפתיע את מי שלא נמצא פה, אבל השאיפה שביום חמישי הקרוב נוכל באמת להעביר את זה בוועדה ונפרסם במידי.

אמין אבו חייה: בסך הכל העסק מוכן ומתקדם יופי.

מירב כהן: פה צריך להגיד מילה טובה למשרד הבינוי והשיכון, שאני מאמינה שבאמת נסיים את השנה עם שבעת אלפים שיווקיים של יחידות דיור חדשות.

מירב כהן: שנה שעברה, אם אני לא טועה, היו שלושת אלפים, זו קפיצה מאוד יפה, עבודה בקצב ממש טוב.

חסאן טואפרה: לגמרי.

חסאן טואפרה: יש פה שיווקיים מאוד משמעותיים.

חסאן טואפרה: לצד מוסדות הציבור ופיתוח שצ"פים, צריך לומר, גם את מוסדות הציבור תגברנו לפני כמה חודשים את הקול קורא הקודם מתקציבי החומש וגם עכשיו אנחנו מביאים את הקול קורא הנוסף.

חסאן טואפרה: יש תכנון מפורט גם לביצוע תשתיות בסך של עשרים מיליון שקל וגם פיתוח המרקם הוותיק, מה שלא היה בחומש הקודם, תצא הקצאה לכל הרשויות המקומיות בסך עשרים מיליון שקל ובהמשך גם יהיה קול קורא להסרת חסמים משמעותיים גם במרקם הוותיק בהמשך השנה.

מופיד מרעי: עשרים מיליון שקל לישוב?

אמין אבו חייה: לא.

אמין אבו חייה: בסך הכל התקציב השנה הבסיס הוא שבעים מיליון שקל, אנחנו מחלקים אותו לשתי מנות.

אמין אבו חייה: מנה אחת היא חלוקה על פי גודל האוכלוסייה בכל ישוב, עשרים מיליון שקל, וחמישים מיליון שקל בקול קורא שיפורסם בעוד חודשיים בערך.

מופיד מרעי: ואתם מעריכים שזה מספיק?

אמין אבו חייה: לשנה הזו כחלק מתהליך מאוד מאוד גדול, אני חושב שהתקציב הזה מניע משימות מאוד מאוד חשובות.

אמין אבו חייה: במרקם הוותיק כל שקל שנשים או כל מזומן שנשים, לא יספיק, אבל - - -

מופיד מרעי: נכון.

חסאן טואפרה: לא, צריך להסתכל על התמונה המלאה, יש גם תקציבים שהולכים דרך משרד הפנים גם בשוטף וגם לפיתוח.

חסאן טואפרה: אתמול ישבנו עם משרד הפנים, גם תקציבי הפיתוח יגיעו לרשויות לטיפול בחלק מהדברים של המרקם הוותיק.

חסאן טואפרה: בנוסף, תשתיות אחרות כמו כאשר אתה בונה אתה מקבל לפעמים הרשאות לפיתוח, אז בסך הכל, נכון, זה סכום יחסית קטן, אבל הוא נועד גם לתכנון, בהמשך יהיה קול קורא וגם תקציבים ממשרד הפנים.

מופיד מרעי: הערה שלי במה כדאי להתחיל, בעיקר בנושא התכנון.

מופיד מרעי: לתקצב בתכנון והסרת החסמים שזה הנושא המרכזי.

מירב כהן: אז פה אני גם אומר משהו חשוב, שזה גם במסגרת הלקחים שהפקנו מ-922, השארנו בצד חצי מיליארד שקל להסרת חסמים.

מופיד מרעי: מצוין.

מירב כהן: לקחת עכשיו רשות מקומיות שמתקשה בלהגיש פרוגרמה, או לא יודעת איך לגשת לאירוע הזה ובגלל זה היא לא מקבלת את מה שמגיע לה, שמנו בצד מאות מיליוני שקלים על מנת לסייע לה.

מירב כהן: אני חושבת שזה לקח מאוד מאוד חשוב.

מופיד מרעי: מצוין.

חסאן טואפרה: אגב, גם בבינוי כיתות, שלא היה, אם יש חסמים לבינוי כיתות יש גם תקציב להסרת חסמים.

חסאן טואפרה: הוא עוד לא ממומש כי לא איתרנו את החסמים הספציפיים, אנחנו מאתרים חסמים רוחביים כרגע אבל אנחנו עובדים על זה אל מול המשרדים.

חסאן טואפרה: יש גם פרויקטים ספציפיים בתוך תכנית השיכון, כמו קידום שכירות ארוכת טווח, כרגע אנחנו בשלבים של קידום תוכניות.

חסאן טואפרה: לא הזכרתי את זה קודם, אנחנו גם עובדים עם משרד השיכון.

חסאן טואפרה: משרד השיכון מוביל עכשיו דיון לבניית מודל הפעלה לפיתוח על קרקע פרטית.

חסאן טואפרה: היום בחברה הערבית אין תקציבי פיתוח על קרקע פרטית והבנייה נעשית ללא תשתיות היקפיות מסביב לבתים.

חסאן טואפרה: אז, צפוי להיות תקציב של תשעים מיליון שקל גם לפיתוח תשתיות על קרקע פרטית וגם על ניקיון השטח, והמודל עוד ייבנה עד סוף אוגוסט.

חסאן טואפרה: הזכרתי קודם את השכירות, התחדשות עירונית, נבחרו מתחמים ספציפיים שאנחנו מתחילים לקדם ברמת התכנון וקידום כדאיות כלכלית.

חסאן טואפרה: לא הזכרתם את זה מקודם, אבל בהמשך גם יש תקציבי תכנון.

חסאן טואפרה: נבחרו עשרות מתחמים לקידום ולתכנון על ידי משב"ש ועל ידי מנהל התכנון, המתחמים חולקו בין המשרדים.

חסאן טואפרה: משב"ש כבר ראו איך חברות מתכננות אז הוא מתחיל לתכנן.

חסאן טואפרה: תיכף נראה את השקפים של מנהל התכנון, הוא עוד בשלבים של בחירת מתכננים במכרז, אז גם להם לוקח טיפה זמן התארגנות.

חסאן טואפרה: אבל, עד סוף השנה יתחילו לתכנן עשרות מתחמים בחברה הערבית.

חסאן טואפרה: מה שכתוב פה בשקף הבא, יעדי שיווק, הוא רק של משב"ש, נכון?

חסאן טואפרה: מחמשת אלפים יחידות דיור, זה היעד שלהם, ועל זה צריך להוסיף את היעד של רמ"י, בהקשר למה שאמרה השרה מקודם.

אמין אבו חייה: זה היעד שלנו, אנחנו נעמוד בו ואפילו נגיע לשבעת אלפים, כמו שאמרה השרה, יחידות דיור עד סוף השנה.

מירב כהן: יפה מאוד, באמת.

חסאן טואפרה: כן.

חסאן טואפרה: בתחום התכנון, הזכרתי את הדברים גם מקודם, אפשר לעבור הלאה.

חסאן טואפרה: בתחום הזה יש מספר דברים שמוטלים על מנהל התכנון, אחד מהם הוא קידום תוכניות מתאריות כוללניות בתוך הישובים הערבים.

חסאן טואפרה: יש מעט ישובים ערבים כרגע, אין להם תוכניות כוללניות מאושרות, אבל בהן מנסים לטפל.

חסאן טואפרה: אנחנו לא נזכיר את כולם כרגע.

חסאן טואפרה: ציר שני הוא הנושא של הרפורמות שהוזכרו בתוך החלטה 550.

חסאן טואפרה: יש מספר הצעות חקיקה שהחלטה 550 ביקשה לקדם, כמו כופר הפרשה, קדימת זמנים בתוך הדיון, בתוך הוועדות המחוזיות, על מנת לוודא שהזמן אינו גולש יותר מדי, בנוסף קידום תוכניות איכות וחלוקה וכו'.

חסאן טואפרה: אז, בשקף הבא רואים את הסעיפים שהמשרד נדרש לקדם בחקיקה.

חסאן טואפרה: כרגע מתקיימים דיונים בין כל הצוותים המשפטיים מתוך המשרדים להכנת הסכמי חקיקה, אני מקווה שהם יובאו ממש בקרוב לממשלה ולאחר מכן לכנסת.

חסאן טואפרה: מנהל התכנון פרסם לאחרונה גם, סוג של קול קורא, או סוג של גילוי דעת בנוגע לסיפור של עידוד רישום לקראת הכנה לתוכניות איחוד וחלוקה, עשו איזה שהוא דד ליין כזה של הרשויות שיוכלו לקדם את התהליכים האלה בתוך הוועדות.

חסאן טואפרה: זה מסמך מאוד חשוב שעוזר גם לקידום הדברים.

חסאן טואפרה: בנוסף, מתחילים מסלולי הדרכה, זה משהו מאוד מאוד חשוב.

חסאן טואפרה: לאחרונה, גם נפתח מחזור שני של הדרכה של תכנון בחברה ערבית, לעשות אוריינטציה למתכננים בחברה הערבית, לסוגיות שנמצאות שם, על מנת לקדם את התכנון בחברה הערבית, אז זה מחזור שנפתח לאחרונה.

חסאן טואפרה: אנחנו מקווים שבשלושה החודשים הקרובים מנהל התכנון יסיים לבחור את החברות המתכננות, הם נמצאים בעיצומו של התהליך המרכזי, על מנת לצאת לתהליכי התכנון ולסיים את תהליכי הדיון לצורך תיקוני חקיקה ולהביא אותם לכנסת.

חסאן טואפרה: בסעיף הבא מנהל התכנון גם קיבל משימה מאוד חשובה לחיזוק מחלקות ההנדסה ברשויות המקומיות.

חסאן טואפרה: אנחנו עובדים כרגע על מודל שרואה את כל השרשרת משלב מחלקת ההנדסה ועד שלב הוועדה המרחבית או המקומית.

חסאן טואפרה: אז, בתוך התהליכים האלה מה שצפוי להיות הוא שמנהל התכנון יבחר חברה מנהלת לצורך קידום הדבר הזה.

חסאן טואפרה: תוקצה משרה של חצי מהנדס בשלב הראשוני ברשויות, מעל מספר תושבים מסוים, זה כמעט באופן מידי.

חסאן טואפרה: יתוקצבו פרויקטורים של תכנון אסטרטגי ברשויות המקומיות, בנוסף ייעשה מיקוד מאמץ לתהליך ההסדרה, הסדרת בתים.

חסאן טואפרה: בעצם יינתנו פרויקטורים לוועדות המרחביות, המקומיות לקדם תהליכי הסדר של רישום והסדרה של בתים.

מופיד מרעי: לכל רשות?

חסאן טואפרה: שוב, אנחנו מתחילים עם אזורים מסוימים לפי מיפוי שייעשה במסגרת ההחלטה, ואז לאחר מכן יתרחב לפי ההתקדמות.

מופיד מרעי: אני שואל כי בסוף הרשויות הקטנות הן אלה שמשלמות את המחיר, כי הן קטנות ולא מקבלות את הפרויקטורים, לא מקבלות את הצוער להנדסה.

מופיד מרעי: לכן, צריך לשים דגש דווקא פה, בתכנית הזו, על הישובים הקטנים.

מופיד מרעי: על הישובים הגדולים יש תוכניות של צוערים לשלטון המקומי, צוערים של תכנון מוניציפאלי, כך שהערים יש להן מענה.

חסאן טואפרה: אוקיי, בסדר גמור.

חסאן טואפרה: אז, זה לגבי הנושא של ההנדסה.

חסאן טואפרה: אגב, הקדמנו תקציבים בצורה יותר גדולה בנושא הזה, שישים ואחת מיליון שקל מתוך המאה שמונים, הולכים להיות מושקעים בשנה הראשונה, מכיוון שאנחנו מבינים שהנושא הזה משליך על כל תוכניות החומש, אז התקציבים כבר עברו למנהל התכנון ועכשיו הם יכולים לצאת לדרך עם כל הנושאים הרלוונטיים.

חסאן טואפרה: אז, אני רק מזכיר עוד פעם, בשלושת החודשים הקרובים תבחר חברה שתנהל את כל האירוע מטעם מנהל התכנון, יוקצו התקנים שדיברתי עליהם קודם ושלושים ושתיים מתכננים אסטרטגיים.

חסאן טואפרה: בנוסף, תוקם ועדה מקומית בכפר קרע, שזה גם חלק מתקציבי החלטה, קידום הקמת ועדה מקומית של כפר קרע בתוך ההחלטה.

חסאן טואפרה: ברשות מקרקעי ישראל, הרשות כמובן, מקרקעי ישראל, רמ"י וגם מנהל התכנון יושבים כולם באותו צוות.

חסאן טואפרה: אלו לא תוכניות נפרדות, למעט החלק של מחלקות ההנדסה, אז רמ"י פה, התוספתי מעבר למה שהוזכר בתחום השיכון, אז יש פה גם שיווק, ששווקו כבר, אלף שש מאות חמישים יחידות דיור עד היום.

חסאן טואפרה: אנחנו מדברים שקודמה החלטה ואושרה במועצת רמ"י של שיווק לבני מקום.

חסאן טואפרה: במסגרת החלטת מועצת רמ"י הוחלט שהישובים עד שלושים אלף תושבים, עד שבעים אחוז, ישווק לבני מקום, ובאזור חיפה והצפון עד מאה אחוז בני מקום, זה נקבע במסגרת ההחלטה 550.

חסאן טואפרה: הוקצה תקציב של מיליון שקל להסרת חסמים משמעותיים, ואנחנו מתחילים פיילוט מסוים לקיצור רישום של פרצלציות בארבע תוכניות ביישובי החברה הערבית, אלף מאה יחידות דיור.

חסאן טואפרה: בנוסף, אושרה הצעת הממשלה במסגרת הוועדה לקרן לשטחים פתוחים, להקצות שלושים אחוז מהקרן ליישובי החברה הערבית.

חסאן טואפרה: על בסיס ההחלטה הזו יפורסם קול קורא בהמשך והרשויות יוכלו לגשת לקול קורא ולקבל תקציבים מהקרן לשטחים פתוחים.

חסאן טואפרה: צריך לומר שהקרן לשטחים פתוחים גם גדלה משמעותית השנה, בגלל השיווקיים של רמ"י בשנה הקודמת, אז יהיה שם תקציב משמעותי, כי אנחנו מדברים פה באחוזים ולא במספר נקוב.

חסאן טואפרה: אנחנו מקווים לחתום על עוד שני הסכמי גג עם ישובים ערבים, נחתם כבר הסכם גג עם אום אל פחם, יש בדיקה עכשיו לגבי כמה ישובים.

חסאן טואפרה: יש ישיבה מתוכננת בשבועות הקרובים ונקווה שעוד שני ישובים יחתמו על הסכמי גג.

חסאן טואפרה: זה לגבי רמ"י.

חסאן טואפרה: לגבי המשרד לחדשנות, המדע והטכנולוגיה, אנחנו כרגע מדברים רק על החלק של משרד המדע והחדשנות, יש שם נדרשות לחדשנות.

מנסור עבאס: יודעים על איזה שני ישובים, חסאן?

חסאן טואפרה: יש מיפוי של מספר ישובים.

חסאן טואפרה: יש מיפוי ראשוני, אנחנו עדיין לא יודעים להגיד איזה שניים מתוך הכמה, אנחנו בודקים אותם ונעדכן ברגע שתהיה החלטה.

חסאן טואפרה: משרד החדשנות, המדע והטכנולוגיה עובד גם על חיזוק המיומנויות המדעיות בקרב תלמידים, אז פורסם קול קורא להשתתפות של בתי הספר בתכנית.

חסאן טואפרה: יש זכייה של מאתיים שמונים ושש כיתות, חמישים וחמש בתי ספר, שהתכנית תתחיל בהן בשנה הקרובה.

חסאן טואפרה: יש גם עבודה על תיעדוף במסגרת המבחנים הקיימים של משרד המדע, החדשנות והטכנולוגיה, גם של מרכזי המו"פ הקיימים ואולי בנייה של מרכזים חדשים.

חסאן טואפרה: יש פה תמיכה גם במרכזי אוריינות דיגיטלית שקיימת בתוך החברה הערבית.

חסאן טואפרה: שבע רשויות ערביות זכו בקול קורא מדעניות העתיד לשנת תשפ"ג, מוזכרות פה הרשויות, בהיקף של אחד מיליון שקל.

חסאן טואפרה: בתקופה הקרובה המשרד מתכוון לקבץ את כל הקולות הקוראים הייעודים לחברה הערבית במסגרת אחת ונפרסם אותם בספטמבר, ועד סוף השנה לבחור זוכים.

חסאן טואפרה: ישנן גם תוכניות שאמורות להיות מפורסמות בתקופה הקרובה לבינוי חלליות ולוויינים, גם חלק מתוכניות של המשרד, תכנית תבל ועוד.

חסאן טואפרה: הרשות לחדשנות, מה שהזכיר השרה, הקולות קוראים כבר באוויר של הרשות לחדשנות.

חסאן טואפרה: יש הגשות מאוד טובות, אנחנו מקווים שיבחרו גם זוכים לקולות קוראים האלה, שיביאו את הנושא של היזמות בחברה הערבית למקום מאוד טוב.

חסאן טואפרה: אז, כרגע מתוכננים שני מרכזי חדשנות, היה בהתחלה תכנון לאחד ועכשיו יש שניים.

מופיד מרעי: שניים?

חסאן טואפרה: שניים כרגע התכנון לשני מאיצים אקסלרטורים בחברה הערבית ומועדון אנג'לים אחד שיביא להשקעות גם בתוך החברה הערבית.

חסאן טואפרה: יכול להיות שהמועד יוארך טיפה, כי אנחנו רוצים לתת עוד לגופים להתארגן, אבל הצפי הוא עד ספטמבר, כמו את הקולות קוראים, ולהביא לאישור של הזוכים.

חסאן טואפרה: בנוסף, ישנה עבודה משותפת בין הרשות לחדשנות לבין זרוע העבודה, להמשיך לתמוך גם במאמצים הממשלתיים הרחבים, לשלב אוכלוסייה ערבית במקצועות ההיי טק.

חסאן טואפרה: מתוכנן קול קורא לתעסוקה בסך עשרים מיליון שקל לפרויקטים לשילוב אוכלוסייה ערבית ומקצועות ההיי טק.

חסאן טואפרה: כרגע יש דיונים ממשלתיים פנימיים, אני מקווה מאוד שברבעון הבא הקול קורא הזה גם ייצא לפועל ויהיה לנו גם עוד דחיפה משמעותית לנושא הזה במסגרת - - -

מופיד מרעי: כולל חממות טכנולוגיות?

חסאן טואפרה: הנושא של חממות כרגע לא בקולו קוראים הנוכחיים.

מופיד מרעי: למה?

מופיד מרעי: זה חלק.

מופיד מרעי: דובר על זה שיצאו קולות גם לחממה טכנולוגית וגם לרשות לחדשנות.

חסאן טואפרה: כן, זה מה שאמרתי כרגע.

מופיד מרעי: הרשות לחדשנות, בסדר, טוב מאוד - - -

חסאן טואפרה: לא, החממות הן גם דרך הרשות לחדשנות, זה גם אמור להיות דרכם.

מופיד מרעי: הם יוצאים או לא יוצאים?

חסאן טואפרה: כנראה לא בנגלה הזו, כנראה בתחילת שנה הבאה.

חסאן טואפרה: זה גם צריך להיות לפי סדר מסוים של מאיצים, מרכזי חדשנות ואם צריך גם חממות.

חסאן טואפרה: יש כוונה גם לשלב בתוך חממות קיימות ולא ייעודיות גם בתוך החברה הערבית, אבל זה גם נושא שצריך להיות מקודם.

חסאן טואפרה: הנושא של תיירות הוא נושא שהתחלנו לטפל בו במסגרת תכנית החומש, התקציב הוא יחסית קטן אבל אנחנו מתחילים לפעול בתוכו.

חסאן טואפרה: משרד התיירות פרסם קול קורא למענקים להקמת בתי מלון, כרגע הקול הקורא נסגר, גם התקבלו שתי בקשות של יזמים בנצרת, הן בבדיקה כרגע.

חסאן טואפרה: בנוסף, אנחנו כרגע עובדים על תוכניות מול הישובים הבדואיים בצפון בשיתוף פעולה עם הנגב והגליל, להמשיך למתג את הישובים הבדואיים בצפון במוצרים ספציפיים.

מירב כהן: הנושא של תיירות הוא גם מאוד משמעותי בתכנית של ג'סר א-זרקא, שתובא בקרוב לאישור.

חסאן טואפרה: אז, יש מספר ישובים ספציפיים, כמו שאמרה השרה, גם ג'סר א-זרקא וגם נצרת, שזוכים לטיפול ספציפי וזה גם מעבר לתכנית החומש עצמה.

ירון ארגז: אני ממשרד התיירות באגף אסטרטגיה.

ירון ארגז: נוהל התשתיות הציבוריות התיירותיות אמור להתפרסם בחודשים הקרובים, ואנחנו מצפים שהרשויות המקומיות יגישו בקשות בפרויקטים ראויים.

ירון ארגז: רוב התקציב, מהניסיון שלנו, הוא בסעיף הזה.

ירון ארגז: ברגע שמגיעים פרויקטים, אז יש היקף תקציב משמעותי והתשתיות האלו מחוללות צמיחה.

ירון ארגז: אנחנו משרד כלכלי ואנחנו מתבססים על פוטנציאל תיירותי בהחלטות שלנו.

חסאן טואפרה: משרד האנרגיה השיק שבוע שעבר את תכנית האנרגיה ברשויות הערביות, גם זו תכנית חדשה.

חסאן טואפרה: היה מאוד חשוב לקדם את התכנית הזו, היא כוללת גם איפוס צריכת האנרגיה והפחתת צרכי האנרגיה ברשויות הערביות, מדובר פה בתקציב של מאה מיליון שקל לחומש.

חסאן טואפרה: התכנית הוצגה בפני הרשויות המקומיות.

חסאן טואפרה: בתקופה הקרובה אנחנו הולכים להקצות סך של עשרים מיליון שקל לקידום פרויקטים של אנרגיה מתקדמת ברשויות הערביות.

חסאן טואפרה: התכנית תתחיל לצבור דרך תכנון בהתחלה ואחר כך שיתוף פעולה עם המשרד עצמו.

חסאן טואפרה: השרה, את רוצה להוסיף משהו?

מירב כהן: לא, אני פשוט צריכה לצאת.

מירב כהן: אני רק אזמין את כל בעלי העניין השותפים, ארגוני חברה אזרחית, משרדי ממשלה.

מירב כהן: התכנית הזו נבנתה עם שיתוף ציבור גדול מאוד והיא גם מיושמת עם שיתוף ציבור גדול, אז תראו בנו כתובת ונשמח לשתף פעולה.

מירב כהן: יש מה לשפר, אבל בסך הכל הדברים מתקדמים יפה מאוד.

מירב כהן: תודה לכם, אנשי המקצוע, על כל העשייה.

מירב כהן: טוב, השקף הבא הוא של המשרד לשיווין חברתי, אז אני אשאר ואז אני אצא.

מירב כהן: יש את תכנית הדגל שלנו, שנת המעבר, שזו תכנית מדהימה.

מירב כהן: רק תציג את זה ואז אני אצא.

חסאן טואפרה: אז, כמו שאמרה השרה, יש תכנית שהובלה במשרד, של שיתוף פעולה בין כמה אגפים בתוך המשרד, לקידום נושא שנת מעבר בקרב הצעירים הערבים להפחתת חוסר מעש.

חסאן טואפרה: התכנית צוברת תאוצה תקציבית, כי עוד גופים מצטרפים אליה, גם פילנתרופים ואנחנו בשלבי חתימה סופיים על חוזה לתכנית עם הגוף המתכלל.

חסאן טואפרה: אגב, יש קול קורא באוויר לבחירת מנהל לתכנית, שמי שינהל את התכנית וכמובן יבחר מנהל, גם אחר כך ייבחרו גופים מפעילים ובהמשך גם נתחיל לגייס את התלמידים.

מירב כהן: זה מאוד מאוד חשוב.

מירב כהן: מה האחוז חסרי המעש בחברה הערבית?

מירב כהן: חמישים אחוז בגילאים האלה?

חסאן טואפרה: ארבעים וארבע אחוזים.

מירב כהן: ארבעים וארבעה אחוזים, תבינו את המספרים.

מנסור עבאס: עשרות אלפים.

מירב כהן: אנשים שמסיימים בית ספר.

מירב כהן: עשרות אלפי אנשים שפשוט על הברזלים מהבוקר עד הערב, וזה כמובן מתכון לדברים לא טובים.

מירב כהן: התוכניות האלה פשוט סוללות את הנוער לכיוון פרודוקטיביים, של חינוך, עבודה והשתלבות.

מירב כהן: בעיניי, זה אחד מהפרויקטים הכי חשובים בתכנית החומש ואנחנו נתחיל את זה בגדול, ורק צריך ללכת ולהרחיב את זה.

מירב כהן: זה פשוט רווח נקי לחברה, אז זו אולי התכנית הכי חשובה שלנו.

מירב כהן: טוב, אז סליחה שאני יוצאת לפני הסוף ואנחנו לרשותכם.

חסאן טואפרה: תודה, השרה.

מנסור עבאס: אנחנו ממשיכים.

מנסור עבאס: אני אמרתי שזו ישיבה ראשונה בסדרת ישיבות.

מנסור עבאס: אנחנו נכנס לתוך כל משרד ומשרד, כל תכנית ותכנית ואנחנו מכינים גם תכנית למעקב ופיקוח ביחד עם המ"מ וכמובן בתיאום וביחד עם הרשות לפיתוח כלכלי.

מנסור עבאס: אז, תהיה לנו המון עבודה גם ככנסת לעשות פיקוח ולדחוף את הדברים ולהתקדם בצורה טובה, למרות שאפשר להגיד שאנחנו נמצאים בנקודה מאוד טובה.

מנסור עבאס: הנה, התחלתי לסכם קצת, חסאן.

מנסור עבאס: אנחנו בתחושה שתהליך ההתנעה הוא כבר בשלבים מתקדמים, ועובדה שכל שבוע יש לנו העברות תקציביות, קולות קוראים ואנחנו מצפים שהחודשיים הללו ממש יהיו המראה מלאה בכל המשרדים.

מנסור עבאס: אני אקדים ואומר שיש משרדים שעדיין ישנים ולא מקדמים את הדברים בצורה טובה, אנחנו על זה.

מנסור עבאס: אז, חסאן, ברשותך, תנסה ככה לתת כותרות ראשיות.

חסאן טואפרה: טוב, אני אתן כותרות, לא צריך לעביר במצגת, אני אגיד בגדול אילו נושאים עוד קוראים עכשיו - - -

מנסור עבאס: חסאן, אני רוצה לתת הערה עכשיו.

מנסור עבאס: אני תמיד שיבחתי אותך ונתתי קרדיט והכל.

מנסור עבאס: תשקיע יותר במצגת שנוכל ללמוד את זה.

מנסור עבאס: זה לא רק עניין שאנחנו באים פה לשמוע את ההצגה, אנחנו חוזרים, לומדים את זה ומסמנים דברים.

מנסור עבאס: גם מבחינת המצגות, חשוב שנראה את זה, כאילו יש כללים איך אפשר ליצור מצגת שאפשר לקרוא אותה ולהסתכל.

חסאן טואפרה: תקופת הזמן הייתה מאוד קצרה להתארגן.

חסאן טואפרה: נתתם לנו תוך שבוע, אבל צריך להבין שכל אירוע כזה לאסוף סטטוס על כל התכנית, זה להפעיל עשרים וארבע משרדי ממשלה, זה לא מעט.

חסאן טואפרה: היה חג באמצע והיו יומיים להתארגן, אבל אנחנו כן מקבלים את הערה.

חסאן טואפרה: באמת קשה להציג את התכנית בכללותה, צריך אולי לחלק אותה לכמה פרקים.

חסאן טואפרה: אני אגיד רגע את הכותרת של מה שנותר, ולא צריך לרצות על מצגת, בהגנת הסביבה התכנית גובשה אחרי שהתקבלה החלטה.

חסאן טואפרה: כרגע יש מספר דברים שנמצאים באוויר שחשוב להכיר, יש קול קורא לאיסוף פסולת גושית לחמש משנים הקרובות ממאה שמונים וחמש מיליון שקל, שהרשויות יכולות לגשת אליו עד סוף יולי, כנ"ל לגבי פסולת בניין והקמת מרכזי מחזור.

חסאן טואפרה: בהמשך יהיו גם עוד שיתופי פעולה עם משרד החקלאות ומשרדים נוספים לניקוז.

חסאן טואפרה: תכנית הגנת הסביבה היא תכנית מאוד מאוד שאפתנית מתקציבים מאוד מאוד גדולים ואני מקווה שהיא גם תושק שבוע הבא לציבור, אז מי שרוצה גם לרדת לפרטים בתכנית הגנת הסביבה יכול לראות אותה גם בכנס ההשקה.

מנסור עבאס: פה אני גם אוסיף הערה, שאנחנו צריכים גם לקדם תכנית נוספת, של ניקוי השטחים הפתוחים, ונראה לי שהיא תהיה תכנית לאומית יותר מאשר שהיא שייכת לחברה הערבית.

מנסור עבאס: העלות המשוערת של התכנית הזו היא מיליארד וחצי שקלים למשך חמש שנים, על מנת שנוכל להשלים את מה שהם עושים בתוך הישובים - - -

חסאן טואפרה: נכון, היום אין מענה.

מנסור עבאס: גם בשטחים הפתוחים בין הישובים.

מנסור עבאס: אז, את זה אנחנו גם מתכוונים לקדם בהמשך.

חסאן טואפרה: בתחום משרד המשפטים, אני אגיד רק בשתי כותרות מרכזיות, יש הרבה תוכניות שלקחו את זה ממש לפירט מעמיק לכל אחת מהיחידות, אבל שתי תוכניות המרכזיות גם ברמה התקציבית, זה הנושא של קידום הרישום של ההסדר מקרקעין בתוך הרשויות הערביות מול הטאבו וגם פרויקט התמודדויות עם חובות דרך רשות האכיפה והגביה.

חסאן טואפרה: בנוסף, סיוע בהתמודדויות עם חובות, הפחתת בעלי החייבים ואלה שנמצאים בהוצאה לפועל.

חסאן טואפרה: בתחום הבט"פ, אנחנו כרגע עובדים מול משרד הבט"פ לאתר את הרשויות שבהן יוקמו תחנות כיבוי האש והמתנדבים, יש כמה שכבר מועמדות ואמורות לקראת סוף השנה להתחיל בתהליכי הקמה תחילת שנה הבאה או עד סוף השנה הנוכחית.

חסאן טואפרה: בתחום משרד הכלכלה, יש המון תחומים, אבל אני אגיד את החשוב, לפחות מבחינה כספית.

חסאן טואפרה: אז, קודם כל, הפנייה התקציבית של כלכלה אמורה לעבור, אני מקווה, השבוע בכנסת ואז גם התכנית תתחיל לצאת לפועל, כי חלק גדול מהתקציבים הם תוספתיים.

מנסור עבאס: מה הסכום?

חסאן טואפרה: סכום החומש הוא שמונה מאות שבעים מיליון שקל, לשנה זה חמישים מיליון שקל, משרד הכלכלה, סליחה, קצת יותר.

חסאן טואפרה: העיקרי בהם הוא תחום אזורי התעשייה שאנחנו רוצים להשקיע מאה מיליון שקל בתחום אזורי התעשייה בשנה, שבסך הכל הנושא הזה היה צריך לעבור איזו שהיא הסדרה משפטית, כי הפיתוח הוא על קרקע פרטית וגם מודל כלכלי.

חסאן טואפרה: מה שבדקנו גם בבוקר, שהנושא הזה כבר לקראת סגירה והנוהל יפורסם ממש בשבוע או בשבועיים הקרובים.

חסאן טואפרה: אני אדלג על תחום התעסוקה, כי עדיין אנחנו בשלבי התארגנות בתחום התעסוקה.

חסאן טואפרה: אבל, בתחום הרווחה, אדוני יושב הראש, הייתה פעולה מקדימה, על מנת להקדים ולא לחכות לתקציבים פורסמו חובות לרשויות המקומיות.

חסאן טואפרה: הרשויות התבקשו לבחור אילו תוכניות רווחה הן רוצות לתגבר, ולא רשות ניתן תקציב מסוים.

חסאן טואפרה: הרשויות בחרו את התוכניות, תשעים וחמש אחוז מהתוכניות אושרו, והתקציב עכשיו נכנס לתוך הרשויות, אז התוכניות מתחילות לפעול בתיאום מלא, שזה גם מאפשר לרשויות לפעול באופן מלא ולהתחיל לקדם את תכנית הרווחה בתוך הישוב ממש בצורה מאוד גמישה.

חסאן טואפרה: אגב, אמרו לי על שש, או עשר רשויות שביקשו דברים שלא כתובים בסל, שזה ממש מעבר למה שכתוב בסל, אז גם את זה בוחנים על מנת לתת גמישות לרשויות ולא לכפות עליהן תוכניות ספציפיות.

חסאן טואפרה: בתחום התחבורה, הזכירה את זה השרה קודם, שש מאות מיליון שקל כבר תוקצבו לביצוע.

חסאן טואפרה: היום יש כנס השקת תכנית התחבורה, אני מניח שחלקנו גם ממשיך לשם אחר כך.

חסאן טואפרה: שש מאות מיליון שקל כבר הוקצו לרשויות והולכים להיות מבוצעים, זה פי שתיים או שלוש בשנים קודמות.

חסאן טואפרה: בחומש הקודם התקציב לפיתוח כבישים היה מאתיים, מאתיים חמישים, אנחנו מדברים על שש מאות שכבר הוקצה.

חסאן טואפרה: בנוסף, עוד מאתיים מיליון שקל לתכנון אמור להיות מוקצה ממש בשבועות הקרובים, כי צריך לסגור את המודל עדיין סופית.

חסאן טואפרה: עוד מאה שלושים, מאה ארבעים מיליון שקל, תקציב לביצוע דרך הרשויות המקומיות, גם הוא נדון שבוע שעבר ואנחנו בשלבים מתקדמים.

חסאן טואפרה: מים וביוב, אני רק אגיד במילה שמחכים לפרויקטים, צריך להגיד פרויקטים יותר מהתאגידים.

חסאן טואפרה: יש כל מי שמגיע לשלב התקצוב, כמו גם הכיתות, מקבל תקצוב, יש תכנית עבודה מסודרת, אבל אנחנו צריכים להגביר את הגשת הפרויקטים על ידי התאגידים, אנחנו נעבוד איתם גם בקרוב להביא את הפרויקטים לידי מימוש.

חסאן טואפרה: בנוגע לפנים, כמו שהזכירה השרה קודם, הוקצה מאה ארבעים מיליון שקל לשוטף, עוד מאתיים מיליון שקל אושר בוועדת הכספים, יוקצה ממש בימים הקרובים.

חסאן טואפרה: יש צוות שהוקדם בראשות ד"ר מיכאל שראל, לבדיקת נוסחת מענק האיזון.

חסאן טואפרה: התקיימו ישיבות עם נציגי הגופים וגם התקיימו עוד ישיבות, על מנת לתקן את הנוסחה, זה ייכנס לתוקף החל מ-2023.

חסאן טואפרה: אתמול הייתה ישיבה עם מנכ"ל משרד הפנים, מנכ"ל שוויון חברתי עוד נציגים לגבי תקציבי הפיתוח של משרד הפנים, שזה מעבר לתקציבים השוטפים.

חסאן טואפרה: אנחנו מקווים להגיע איתם להסכמות גם בשבועות הקרובים.

חסאן טואפרה: הסעיף האחרון הוא פיתוח פריפריה נגב וגליל, עד עכשיו פורסם קול קורא לארבעים מיליון שקל לפרויקטים כלכליים, בסוף ניתן תקציב של ארבעים ושבע מיליון שקל ואולי עוד רשויות שיזכו בהמשך בערעורים.

חסאן טואפרה: מדובר פה בפרויקטים שמניבים הכנסות או חוסכים הוצאות לרשויות.

חסאן טואפרה: ממש בחודש הקרוב אנחנו נפרסם עוד קול קורא כזה, כי ראינו שהקולות קוראים האלה מאוד חשובים, נותנים מענה לרשויות לפרויקטים זמינים להם, אז אנחנו נפרסם עוד קול קורא כזה עד סוף חודש יולי.

חסאן טואפרה: בנוסף, יהיה גם קול קורא שמאוד חשוב לרשויות ולהתקדמות התכנית, להצטיידות.

חסאן טואפרה: הרבה משרדי ממשלה לא מתקציבים הצטיידות למבנה שנבנה, אז אנחנו נעשה את זה דרך נגב וגליל, ועוד נושאים נוספים שאנחנו עושים יחד איתם.

חסאן טואפרה: עוד נושא אחד חדשני אחרון הוא הנושא של אזורי תעסוקה, הקמת וקידום אזורי תעסוקה.

חסאן טואפרה: אנחנו גם בשלבי ניסוח של הקול קורא.

חסאן טואפרה: עוד שתי החלטות ממשלה שאנחנו אמורים להביא בקרוב, אחת ג'סר א-זרקא, כמו שהזכירו יושב הראש והשרה.

חסאן טואפרה: אנחנו עובדים על החלטת ממשלה ספציפית לג'סר א-זרקא, בשלבי גיבוש סופיים, אנחנו מקווים להביא את זה לממשלה בשבועיים הקרובים.

חסאן טואפרה: החלטת ממשלה נוספת על ישובים המעורבים היא גם בשלבי גיבוש, אבל שם יש חסמים טיפה יותר מורכבים בנושאים של תקציבים, מקווים גם בזה לפרוץ דרך בשבועות הקרובים.

חסאן טואפרה: זהו, יש פה יותר נתונים, אבל זה במסגרת הזמן.

מנסור עבאס: תודה רבה חסאן, כל הכבוד לכם.

מנסור עבאס: מאיר, אתה רוצה להוסיף משהו?

מנסור עבאס: ואז נפתח את זה לחברי הכנסת.

מאיר בינג: חסאן היה ארוך ונשאיר את הזמן לדיון ולשמוע גם אתכם.

מאיר בינג: אני אגיד שאנחנו עובדים מאוד מאוד חזק, על מנת לדאוג ולממש את התכנית הזו.

מאיר בינג: אנחנו מאמינים בה, אנחנו משקיעם הרבה מאוד בלבנות את התשתית נכון, זאת אומרת לא רק לרוץ ולבצע, אבל הביצועים לא יהיו מספיק טובים, אלא להשקיע בתוכניות עבודה מסודרות, לראות שאנחנו יודעים מה אנחנו רוצים להשיג בכל משרד ומשרד, מה היעדים, מה הן המטרות וכיצד ניתן למדוד את האפקטיביות של התכנית.

מאיר בינג: רק כאשר אנחנו שלמים עם התכנית, אנחנו יוצאים איתה לדרך, זה אומנם גורם לעיכוב קל אבל הרווח לטווח הבינוני ולטווח הארוך הוא הרבה הרבה יותר גדול, כאשר עובדים בצורה מסודרת.

מאיר בינג: כמו שראיתם ושמעתם פה, אנחנו עובדים בצורה מאוד מאוד מוסדרות עם כל אחד מהמשרדים עם שיתוף הציבור, עם שיתוך ועד ראשי הרשויות, כאשר המטרה היא באמת לעשות את התכנית הזו ולדאוג שהיא תצליח ושהאפקט ייראה.

מאיר בינג: דברים לוקחים זמן, אבל אנחנו נצליח.

מנסור עבאס: תודה, מאיר.

מנסור עבאס: אני רוצה להגיד מילה, חלק רב מראשי הרשויות רואים כתובת במשרד וברשות לכל משרדי הממשלה.

מנסור עבאס: לכן, חשוב שהמסלול הזה, שמחבר בין משרד לשוויון חברתי, לרשות לפיתוח כלכלי עם ראשי הרשויות, יהיה מסלול פתוח והמשרד ייקח גם חלק בגישור על פערים בין המשרד לרשות המקומית הספציפית.

מנסור עבאס: זאת אומרת, זה מאוד חשוב ואנחנו נמשיך גם לבדוק כיצד ניתן לקדם את הרשות, לחזק אותה, על מנת שהיא תיתן עוד מענים לצרכים של החברה הערבית, ובמיוחד לראשי הרשויות, שיוכלו להתמודד בצורה יותר טובה עם האתגרים של יישום התכנית.

מנסור עבאס: ברשותכם חברים, אנחנו ניתן את זכות הדיבור לחברי הכנסת שנמצאים איתנו.

מנסור עבאס: נתחיל עם חבר הכנסת מופיד מרעי, ובהמשך כמובן לראשי הרשויות שנמצאים איתנו ולנציגי החברה האזרחית.

מופיד מרעי: תודה, אדוני יושב הראש.

מופיד מרעי: בוקר טוב.

מופיד מרעי: הצגה ארוכה, חשובה ומקיפה.

מופיד מרעי: באמת, מטבע הדברים לא ניתן להתייחס לכל התכנים שעלו כאן, אבל אני אנסה באמת לתמצת.

מופיד מרעי: חשוב מאוד לקיים את הדיון, ואני מסכים איתך שזה דיון ראשוני, חשוב לרדת ולקחת, מה שנקרא, דיון נושאיים ולכל נושא להיכנס לרזולוציה גבוהה שיהיה ניתן להתמקד ויש הרבה במה להתמקד.

מופיד מרעי: בשוני ובהתקדמות מהתכנית הקודמת שהוצגה כאן והמושב שהיה קודם, אני אהבתי לשמוע שהרחבתם את עוגני התרבות וזה מאוד מאוד חשוב, כי כל התחום של התרבות הוא, בסופו של דבר, משפיע על הנוער, הנוער משפיע על ההתפתחות היישובית, על רמת החיים בישוב ועל הורדת רמת האלימות, את הנוסחה הזו אנחנו מכירים.

מופיד מרעי: לא שמעתי פה על נושא המתנ"סים, אלא אם כן נאמר ואני לא הקשבתי.

מופיד מרעי: נושא המתנ"סים הוא חלק מהפעילות התרבותית.

מופיד מרעי: הוא במצב רע, בכלל בכל החברה הערבית, צריך לשים דגש.

מופיד מרעי: אנחנו ישבנו בעבר גם עם חברת הכנסת אימאן על הנושא של המתנ"סים, איך אנחנו מקדמים את זה, חשוב מאוד לא לשכוח.

מופיד מרעי: נושא הספורט מתקדם וזה בסדר, מדע וטכנולוגיה חשוב מאוד כל הנושא של החממות הטכנולוגיות ולא להרפות מהנושא הזה, כפי שנאמר כאן.

מופיד מרעי: אגב, אני הייתי לוחץ, וכיושב ראש רשות לפיתוח של הישובים הערבים והצ'רקסיים, שזה יהיה במקביל.

מופיד מרעי: יש קולות קוראים לרשות לחדשנות, שיהיו בתוכו במידי ולא יאוחר, לא לחכות לשנה הבאה גם לחממות הטכנולוגיות, כי זה הולך בכפיפה אחת.

מופיד מרעי: אם אנחנו נדחה את זה, יכול להיות שנפספס גם פה התקדמות בנושא של החדשנות.

מופיד מרעי: אני יודע שיש תכנית לשרה אורית פרקש הכהן, שרת המדע, והנושא חשוב להתקדם עם זה.

מופיד מרעי: נושא החקלאות שעלה כאן, אני חושב שאמרת בצדק, לא צריך להקל ראש בנושא הזה, צריך להמשיך את הנושא של החקלאות.

מופיד מרעי: אני תמיד אומר מה ההבדל חקלאי לפלאח, מישהו יודע?

מופיד מרעי: חקלאי נוסע עם טרקטור עם קומביין לשטח, פלאח נוסע עם חמור.

מופיד מרעי: מי שבאמת מעבד את האדמה, הנושא הזה קרוב אליו.

מופיד מרעי: אני חושב שיש עתודת קרקע גדולה במגזר הערבי, בישובים הערבים שאותה לא מנוצלת.

מופיד מרעי: לא להיבהל מלהיכנס לאגרוטק, חקלאות מתקדמת, חממות הידרופוניות ועוד הרבה מאוד נושאים חקלאיים שיכולים גם לקדם את החברה, יכולים לקדם את המדינה וגם יכולים להיות חלק מהביטחון התזונתי של המדינה שאנחנו רוצים ורוצים שזה ייקרה, אז זה בנושא החקלאות.

מופיד מרעי: אני חושב שאפשר להתקדם.

מופיד מרעי: שוב, תבורך על קיום הדיון הזה, הוא חשוב.

מופיד מרעי: אנחנו לקראת אישור תקציב בממשלה של השנה הבאה, יישפטו אותנו כמה תקציב עבר, לא עבר ממשרד למשרד או משרד האוצר למשרדים אחרים, כמה אשרות, כמה קולות קוראים - - -

מנסור עבאס: נגיע ליעדים.

מופיד מרעי: תודה רבה.

מנסור עבאס: תודה רבה חבר הכנסת מופיד מרעי.

מנסור עבאס: חברת הכנסת אימאן.

אימאן ח'טיב יאסין: בוקר טוב לכולם.

אימאן ח'טיב יאסין: קודם כל, באמת תודה ענקית על המאמץ, השר, על ההובלה שלך לתכנית.

אימאן ח'טיב יאסין: כמובן לשותף מאיר שאנחנו - - -

מאיר בינג: לחסאן.

אימאן ח'טיב יאסין: בגלל זה התחלתי איתו ולא איתך, למרות שאני מכירה אותך לפני שאני מכירה את חסאן.

מנסור עבאס: הייתם ביחד במתנ"סים, נכון?

אימאן ח'טיב יאסין: כן.

אימאן ח'טיב יאסין: אני רוצה באמת לאחל מכל הלב הצלחה לשירין.

אימאן ח'טיב יאסין: אני מאוד שמחה על המינוי, בעיקר בגלל שני דברים, אל"ף היכולות ובי"ת האישה שיש לה את היכולות.

אימאן ח'טיב יאסין: שירין, אין ספק שיש הרבה עבודה והרבה צרכים זועקים בשטח בתחום של החינוך וכולנו צפייה ותקווה שאכן נתחיל לראות מתחילת השנה הבאה שדברים זזים בשטח לכיוון הטוב.

אימאן ח'טיב יאסין: זה מביא אותי לתכנית עצמה ולתכני התכנית.

אימאן ח'טיב יאסין: אל"ף הייתי רוצה באמת, כבוד יושב הראש, אם אפשר לקיים או לקבוע לוחות זמנים לישיבות נקודתיות לפי משרדי ממשלה, על מנת לרדת לעומק התוכניות ולדון בהן בצורה מקיפה ומעמיקה.

אימאן ח'טיב יאסין: בנוסף, על מנת שבסופו של יום, באמת כמה שאפשר לצאת מהר לפעולה ולעבודה בשטח.

אימאן ח'טיב יאסין: כי, אכן אני הרגשתי כמה שחסאן רץ, על מנת להספיק את הדברים, ולדעתי זה בלתי אפשרי להציג את הכל בבת אחת, כי אנחנו מדברים כאן על הרבה משרדי ממשלה והרבה תוכניות.

אימאן ח'טיב יאסין: אז לגבי התוכניות, אני רוצה להתחיל בתוכניות שמדברות על האדם עצמו, על בינוי קהילה ועל פיתוח אנושי בתוך החברה ואין ספק שזה אחד מעמודי התווך של התכנית הזו, שאנחנו ייחלנו לה וכולי תקווה שאכן נצליח לקצור את הפירות ונראה ניצנים לפחות בעוד כמה חודשים.

אימאן ח'טיב יאסין: שלב התכנון והתבחבשות בדברים יכול להימשך עוד, אבל בשלב העשייה צריך להתחיל במידי, אחרת אנחנו נפספס הרבה.

אימאן ח'טיב יאסין: אני לא יודעת מי נמצא כאן ממשרדי האוצר או מהמשרדים האחרים, חשוב כן להתחיל לעבוד על הכנת כל החומרים ולהוציא הרשאות, לאשר אותן ולהעביר אותן כדי באמת שיתחיל בשטח, במוסדות הרלוונטיים, הרשויות וכל הגופים יתחילו באמת לבצע את הדברים.

אימאן ח'טיב יאסין: נושא החקלאות, אני כן מסכימה עם מה שאמר חברי חבר הכנסת מופיד, אנחנו כחברה ערבית, ביסוד שלנו, חברה חקלאית, נכון שלא נשארו לנו הרבה אדמות לעבד, אבל עדיין נשארו והן לא מנוצלות בכלל.

אימאן ח'טיב יאסין: אני רואה שדווקא הנושא של חקלאות יכול להוות בשבילנו כחברה, כמשאב חברתי כלכלי בו זמנית, שיכול להביא גם שאנחנו נהיה חברה מייצרת ולא רק חברה צרכנית.

אימאן ח'טיב יאסין: בנוסף, למצוא עוד אופקי תעסוקה לפלח שוק שהוא נמצא היום באבטלה, וכנראה אין לו הרבה אופקים לעבודה ולהכשרות והוא יכול לעשות את הדברים דווקא בדבר הזה.

אימאן ח'טיב יאסין: הסוגיה השלישית שאני באמת רוצה לדבר עליה ולשים עליה דגש, היא כל הסוגיה של התכנון והבנייה, גם בנייה למטרות שיכון כאילו - - - , בתים וגם בכל מה שקשור למבני ציבור.

אימאן ח'טיב יאסין: אני חושבת שאנחנו כחברה עניים במבני ציבור וגם במקומות שיש מבנים.

אימאן ח'טיב יאסין: אני במשאבים לטפח, לתחזק ולתפעל את אותם מבנים, ולכן חשוב מאוד גם להשקיע במקום הזה, כי זה חוזר לנקודה הראשונה בינוי אדם וקהילה.

אימאן ח'טיב יאסין: אני חושבת שזו מטרת על של התכנית, באמת שהחברה הערבית תהיה במקום שכל החברים בתוכה יהיו גם יצרנים, גם צרכנים, גם עם אפשרויות ואופקים למימוש פוטנציאל אישי שלהם.

אימאן ח'טיב יאסין: אז, העבודה מרובה צריך באמת לרוץ כמה שאפשר.

אימאן ח'טיב יאסין: תודה.

מנסור עבאס: תודה, חברת הכנסת אימאן ח'טיב.

מנסור עבאס: חברת הכנסת ענבר בזק.

ענבר בזק: תודה, בוקר טוב.

ענבר בזק: אני גם רוצה להודות גם לנציגי המשרד על הסקירה המקיפה, על התכנית החשובה ולהצטרף לדברים שאמרה השרה ליושבת ראש הוועדה על האומץ הפוליטי, על החזון ועל הצעדים.

ענבר בזק: חשוב שהניסוי הזה, מה שנקרא, יצליח ואנחנו נראה תוצאות, כי באמת יש פה הזדמנות היסטורית.

ענבר בזק: אני רציתי להגיד, טוב ששירין נשארה פה, שאני מאוד שמחתי לשמוע שחלק מאוד גדול מהתקציב ומהתכנית מושקע בחינוך, גם כי שם הפערים הגדולים וגם כי כולנו יודעים שבסוף החינוך הוא הבסיס להכל.

ענבר בזק: כל שקל שנשקיע היום בחינוך הוא שקל שגם ילך בעתיד לתעסוקה וגם יצמצם את האלימות.

ענבר בזק: אני רוצה לשים אצבע על משהו אחד בחינוך שלא כל כך ראיתי התייחסות עליו, אומנם דיברתם על כיתות מב"ר ואתגר, אני רוצה כן לשים את הדגש על הנושא של אבחון מיפוי בטיפול ללקויות למידה והפרעות קשב.

ענבר בזק: אני ראש שדולה ללקויות למידה, הפרעות קשב וריכוז.

ענבר בזק: יש בידי נתונים של המ"מ ושל משרד החינוך שמראים שבקרב החברה הערבית, יש שליש מאחוז הזכאים, לעומת החברה היהודית.

ענבר בזק: זאת אומרת, לא במספר אלא בשיעור, זאת אומרת שבחברה הערבית שיעור הילדים שמאובחנים ומטופלים, הוא שליש משיעור הילדים המאובחנים והמטופלים בחברה היהודית.

ענבר בזק: זה קשור גם למודעות נמוכה וגם למצב סוציואקונומי, אנחנו יודעים שאבחון הם דבר יקר מאוד והרבה מאוד הורים לא מגיעים לזה, ולכן בחברה הערבית יש פערים מאוד גדולים.

ענבר בזק: אני רוצה לבקש, וכבר שירין ואני החלפנו מספרים, לשבת איתך ולראות איך מכניסים לתוך התכנית התייחסות לזה.

ענבר בזק: היום משרד החינוך מקצה בכל הארץ, בכל המגזרים רק אלף מלגות לאבחונים, זה מעט מדי.

ענבר בזק: אנחנו מדברים על עשרה אחוז בכלל האוכלוסייה שסובלים מלקויות למידה, וברור שאלף מלגות בכל המגזרים, שאני מעריכה שאולי שליש מזה מגיע לחברה הערבית, זו טיפה בים.

ענבר בזק: מה שנדרש הוא תוספת כיתות גם של חינוך מיוחד בבתי ספר רגילים בחברה הערבית, תוספת שעות שילוב משמעותית, תוספת מלגות לאבחונים ותוספת משמעותית נדרשת של צוותים מקצועיים שזו מורות שילוב ויועצות חינוכיות.

ענבר בזק: אני רוצה לציין איזה שהוא נתון, שאני לא יודעת כמה פה מכירים אותו, גם קשר ישיר בין התנהגות עבריינית לבין לקויות למידה, הפרעות קשב שלא אובחנו ולא טופלו.

ענבר בזק: היום במדינת ישראל שבעים אחוז מהעבריינים בבתי הכלא סובלים מלקויות למידה, חמישים ושבעה אחוז סובלים מהפרעות קשב שלא אובחנו ולא טיפלו ותשעים ושמונה אחוז מהאסירים בבתי הכלא בישראל נפלטו ממערכת החינוך טרם שתיים עשרה שנות לימוד.

ענבר בזק: הממוצע הוא משהו כמו עשרה שנות לימוד ומטה.

ענבר בזק: זה רק מחדד מאוד את מה שאמרתי שכל שקעה באיתור, אבחון, טיפול בילדים האלה, לוודא שהם לומדים קרוא וכתוב, לוודא שהם משלימים שתיים עשרה שנות לימוד, כל שקל כזה יחסוך למדינה עשרות שקלים בעתיד, בטיפול בשפיעה, בהתמודדות אחר כך עם הנזקים של הפשיעה שאנחנו מכירים.

ענבר בזק: בחברה הערבית זה עוד יותר קריטי, כי אותם ילדים שנפלטים ממערכת החינוך, שמסיימים ללא בגרות, ללא כלים לתעסוקה בעתיד, המוצא היחיד שלהם הוא ללכת לפשע.

ענבר בזק: אז, אני מבקשת שהנושא הזה באמת ייכנס לתכנית.

ענבר בזק: אני מצטרפת למה שאמר מופיד, שאני מקווה שיהיו פה דיוני המשך בוועדה ונרד לעומק, אז אני אשמח באמת להצטרף לדיון על החינוך.

ענבר בזק: עוד נקודה אחת אחרונה, בתוך גם התכנית של מערכת החינוך, אני מבקשת לשים דגש על מפגשים של יהודים ערבים, על תוכניות ללימודים דו לשוניים.

ענבר בזק: היה בדיוק אתמול בכנסת דיון בנושא של החינוך הדו לשוני, דיון מצוין.

ענבר בזק: אנחנו בנקודת קיצון בחברה הישראלית סביב היחסים יהודים ערבים והמפגשים האלה של ילדים משתי החברות ביחד בלימוד משותף, בעיניי הם יהיו מפתח לשינוי המציאות שלנו.

ענבר בזק: אז, תודה רבה על הדיון.

מנסור עבאס: אני חושב שהקול הקורא הראשון שיצא מהגנב והגליל קשור, להזכיר לחסאן, קשור למרקם היחסים במיוחד בערים המעורבות.

מנסור עבאס: אנחנו צריכים לבדוק איפה זה עומד, האם יש כבר תוכניות או שזה תקוע.

מנסור עבאס: יש לך מידע על זה?

ענבר בזק: אני רוצה לבקש שאם יש תוכניות לערים מעורבות, תמיד להוסיף את המילה גם מועצות מעורבות.

חסאן טואפרה: במסגרת ההחלטה תוקצב חמישים מיליון שקל לקידום יחסים יהודים ערבים, כמו שהזכרת, בערים מעורבות, נבחרו חמש ערים.

חסאן טואפרה: כל עיר הגישה תכנית מפורטת מהמון שורות, לא כל הכסף הלך לפרויקט אחד, אלא להמון פרויקטים קטנים.

חסאן טואפרה: למיטב זיכרוני, שלוש אושרה ושתיים עוד בשלבי דיון מול המשרד, ערעורים וכאלה, אבל כן התקציב הראשון שיצא הוא היה לצורך זה.

חסאן טואפרה: עכשיו הוא בשלבי ביצוע, קיבלו את ההרשאות, מי שקיבל ומי שלא, אז צריכים עוד לתקן את הדברים עצמם.

ענבר בזק: והקולות הקוראים גם רלוונטיים למועצות אזוריות מעורבות?

חסאן טואפרה: מה שיצא בקול הקורא הספציפי הזה זה רק לערים מעורבות.

חסאן טואפרה: באופן כללי, ישובים ערבים ומועצות אזוריות מקבלים בתכנית הזו את מנת חלקם, חוץ במקומות שבהם לא ניתן, שזה לא רלוונטי להם בהקשרים האלה, כי לא הוכח ששם יש בעיה כי יש את הנתונים האחרים.

חסאן טואפרה: אבל ברוב המקרים, למשל, בחינוך הבלתי פורמלי, בבינוי, בתשתיות, בכבישים ובכל מה שאנחנו נותנים במסגרת ההחלטה, מגיעים לישובים הערבים והמועצות האזוריות המעורבות.

ענבר בזק: אגב, אחת הבעיות שיש במועצות אזוריות מעורבות, אני מגיעה ממועצה כזו, ממשגב, שבגלל הסוציואקונומי של הישובים היהודים, הוא מעלה את הממוצע של המועצה ואז הרבה פעמים הישובים הערבים סובלים מהיעדר תקצוב.

מנסור עבאס: נכון.

מנסור עבאס: הבעיה הזו עלתה, ואני חושב שאמורים ליצור מענה לסוגיה הזו.

מנסור עבאס: אנחנו נעבור לראשי הרשויות.

מנסור עבאס: מאמון שיח אחמד, ראש רשות אעבלין.

מאמון שיח אחמד: בוקר טוב, אדוני יושב הראש, חברי הוועדה.

מאמון שיח אחמד: באמת יוצגו פה דברים בצורה מקיפה, השאלה איך אנחנו מממשים את זה בסופו של יום.

מאמון שיח אחמד: ישנן שתי סוגיות שאשמח לקבל עליהן תשובות, מערכות מידע תקציביות, מה סטטוס פיתוחן של מערכות המידע, שהחלטת הממשלה קובעת כי יוקמו לצורך מעקב ובקרה, מעקב וניהול ההחלטה?

מאמון שיח אחמד: מה הוא הצפי לתחילת פעילותן בשיקוף התקציבים בפרט?

מאמון שיח אחמד: ומה השלב בהתאמת מערכת מרכיבה?

מאמון שיח אחמד: הרי, אם אנחנו כן נרצה לממש את זה, כל הדברים האלה, מה הנגישות, מתי זה יהיה, בוא נגיד, שמיש הדבר הזה?

מאמון שיח אחמד: חסאן, אם אתה יכול לתת לנו תשובות?

חסאן טואפרה: אני אענה.

חסאן טואפרה: במסגרת ההחלטה נקבע שהממשלה תקים מערכת מותאמות דרך המרכבה לבקרה על ביצוע תקציבי החומש.

חסאן טואפרה: נציגת החשב הכללי כבר לא פה, אבל היא הייתה פה, דיברתי איתה על מתי המערכת נכנסת לפעולה, אז מהתשובה שקיבלנו הבוקר, שהייתה איזו שהיא סוגיה של תקן שנפתרה ועכשיו הם מתחילים להפעיל את המערכת.

חסאן טואפרה: אבל, בסוף המערכת היא לממשלה, היא לא לרשויות בעניין הזה, זה אומר או לממשלה או לכנסת או מה שדיברנו, להשקפת הנתונים, שנוכל לשקף לכל רשות מה היא קיבלה במסגרת ההרשאות עצמן.

חסאן טואפרה: שוב, כל תקציב מופיע גם אצל הרשות המקומית.

חסאן טואפרה: הרשות המקומית מקבלת הרשאות דרך מערכת המרכבה, אז זה יוכל להיכנס למערכת ולהוציא דוח הרשאות.

חסאן טואפרה: היום הרשות יכולה לראות את ההרשאות שמגיעות לה.

חסאן טואפרה: אנחנו בממשל עדיין לא רואים את התיוג של התכנית הספציפית הזו בכל הרשויות המקומיות.

מופיד מרעי: הבנתי, טוב.

מנסור עבאס: אנחנו נעבור לראש הרשות ויסאם פאיז עומר, ראש הרשות טובא זנגרייה.

ויסאם פאיז עומר: בוקר טוב לכם ולכל הנוכחים איתנו.

ויסאם פאיז עומר: קודם כל, אני נרגש מול כל הנוכחים.

ויסאם פאיז עומר: אני ראש המועצה המקומית טובא זנגרייה.

ויסאם פאיז עומר: דבר הראשון אני רוצה להעלות, ברשותכם, את הנושא של אישור התקנות שמשריינות את התקצוב שקשור לתכנית הממשלה 550, שזה משהו שאנחנו נתקלים בו ושומעים אותו כל הזמן, שעדיין אותה החלטה אינה משוריינת בתקנות שמאוד מבטיחות את המשך התכנית הזו בהמשך כל השנים של אותה תכנית.

ויסאם פאיז עומר: זו הנקודה הראשונה.

ויסאם פאיז עומר: הנקודה השנייה שאני מבקש להעלות כאן היא משהו שכואב אצלי ברשות המקומית ואני בטוח שגם כואב ברשויות מקומיות רבות, שיש בתים על קרקע מדינה בתוך הקו הכחול.

ויסאם פאיז עומר: אנחנו מבקשים את התערבות הוועדה המיוחדת כאן, על מנת להעלות את זה לגורמים המקצועיים בתוך רשות למנהל מקרקע ישראל.

ויסאם פאיז עומר: זאת ביחס לנושא של בתים שנבנו בתוך הקו הכחול, על קרקע מדינה שיעודה הוא מגורים, אבל הם פשוט מינו אחרי שנת 2000.

ויסאם פאיז עומר: אותם אנשים פשוט סובלים שהם לא יכולים להתקדם אם לרכוש את אותם מגרשים, מסיבה שהתקלה הזו לא האריכו אותה לתקופה מסוימת.

ויסאם פאיז עומר: לכן, יש על אותם אנשים שבנו בתוך הקו הכחול, בשל המחסור בשיווק מגרשים לשנים רבות, פשוט לא יכולים לקנות את אותם מגרשים.

ויסאם פאיז עומר: אנחנו מבקשים את התערבות הוועדה המיוחדת, בכדי שנמצא פתרון לאותם אנשים שסובלים מהעניין הזה.

ויסאם פאיז עומר: יש חרב של צווי הריסה שפשוט עומדת להם על הצוואר.

ויסאם פאיז עומר: אנחנו כאן מבקשים את התערבותך, אבו חמד בנושא הזה, גם את חסאן ואת כל העומלים בדבר, על מנת שנמצא פתרון לעניין הזה.

ויסאם פאיז עומר: תודה רבה.

מנסור עבאס: תודה.

מנסור עבאס: בנושא של הבנייה על קרקעות המדינה, כמובן שיש דיונים שמתקיימים עם רמ"י, עם ינקי מנכ"ל רמ"י, ואנחנו בשלב מתקדם.

מנסור עבאס: ישנה מחלוקת עד אילו שנים מכניסים למתווה החדש, המתווה הישן עושה הסדרה עד שנת 2000.

מנסור עבאס: ואני מקווה שויסאם שומע אותנו וגם שאר ראשי הרשויות, בעצם אנחנו מבקשים כמובן לסיים את האירוע הזה, אבל בתנאי שאנחנו גם כמנהיגי החברה הערבית, חברי הכנסת, אני כבר התחייבתי בזה, ראשי הרשויות, נעמוד מול הקהל, נצא בקמפיין שאנחנו מסיימים את האירוע הזה, אבל לא ממשיכים לבנות או להשתמש בקרקע שהיא קרקע מדינה ללא רשות וללא בעלות ובצורה לא חוקית.

מנסור עבאס: אז, אנחנו צריכים לקדם את שני הדברים ביחד.

מנסור עבאס: אני חושב שזה מהלך ראוי, שמצד אחד אנחנו כחברה ערבית ניקח אחריות ותהיה לנו אמרה מאוד ברורה בנושא הזה.

מנסור עבאס: מהצד השני, גם רמ"י תבוא לקראת, ובמקום לנהל תהליכים משפטיים במשך שנים, וברור לנו שלא רמ"י ולא המדינה בסופו של דבר תהרוס אלפי בתים.

מנסור עבאס: אנחנו מדברים על אירוע שהוא מעבר לאלפים.

מנסור עבאס: לכן, חשוב למצוא פתרון הוגן ונכון, אבל לסיים את הפרשה הזו.

מנסור עבאס: אנחנו מקדמים את זה, אני מקווה שאנחנו לקראת הסכמות, ושוב כל אחד מנסה למשוך לכיוון מסוים, אנחנו רוצים שהתקנה החדשה תופעל ממש בשנים הבאות.

מנסור עבאס: יש ויכוח עם רמ"י שהם רוצים למשוך את זה למטה.

מנסור עבאס: זה נושא אחד.

מנסור עבאס: הנושא השני, חסאן, אתה רוצה להתייחס או שנשאיר את זה ל- - -

חסאן טואפרה: לגבי התקנות התקציביות, ויסאם לא פה, אבל בחלק מהתקציבים של ההחלטה מועברים תוספתי למשרדים.

חסאן טואפרה: יש לזה היתרונות מסוים, כי אנחנו עוברים על זה עוד לפני שזה מועבר למשרד, אבל לקראת תקציב 2023 עושים בדיקה מה עוד אפשר להכניס לנושא התקציב, על מנת למנוע את ההיערכות לתחילת השנה.

חסאן טואפרה: זה גם תלוי בממשלה ובכנסת בעניין הזה.

מנסור עבאס: נטע, את רוצה להעלות נקודות?

נטע משה: שלום.

נטע משה: אני ממרכז המחקר והמידע של הכנסת.

נטע משה: אז אני אציג את האתגר שיש לפתחנו של הכנסת וגם שלכם על הפיקוח והמעקב אחרי התכנית עם ההמון המון סעיפים.

נטע משה: שאלה אחת ברמה הכללית, זאת אומרת אם תוכלו לשתף בתשתית שאצלכם יש על מנת לעקוב על זה, וכל הזמן שיהיה אפשר לקבל סטטוסים.

נטע משה: כמו שציינתם, לבנות את המצגת לקח זמן ולעקוב, אנחנו מבינים שיש המון המון פרטים, אבל בשביל הוועדה שתרצה לקבל תמונת שיקוף מצב אחת לכמה זמן, איך המידע נאסף אצלכם, איך הוא נאסף מהמשרדים, גם ברמה התקציבית וגם ברמה המהותית של הביצוע.

נטע משה: יותר ספציפי, גם במישור הזה של התשתית, יש כמה דברים שנקבעו בהחלטה והיינו רוצים לדעת אם הם יושמו או לא.

נטע משה: כלומר, לגבי עם תוכניות העבודה של המשרדים, כל צוותי המשנה ומינוי גורם מקצועי בכיר בכל משרד, אם זה נעשה, כי אנחנו מבינים שזה השלב ההתחלתי כדי שלאחר מכן נוכל לקבל את המידע ושאתם תוכלו לעשות את העבודה.

נטע משה: תודה.

חסאן טואפרה: לגבי מינוי גורם מקצועי בכיר, כל משרד ממשלתי מינה גורם בדרגת סמנכ"ל ומעלה לטפל בהחלטה, יש כתבי מינוי ויש ועדה מתמדת שהתכנסה בתחילת ינואר, המשיכה להתכנס גם במאי ולאחרונה גם תכנית משרד החינוך.

חסאן טואפרה: הוועדה אישרה את כל תוכניות העבודה של כל משרדי הממשלה, לשאלתך, בפורמט אחיד.

חסאן טואפרה: כל תוכניות העבודה, למעט האחרונה שאושרה, נמצאות גם באתר והן מפורסמות לציבור עם ממש לוחות זמנים.

חסאן טואפרה: לגבי אופן הבקרה והמעקב זו שאלה שאנחנו בשלבי הגיבוש שלה, אבל מה שהוסכם שהחשב הכללי יפתח סוג של תיוג לתכנית החומש ותקציבי הממשלה, כלומר שיהיה אפשר לשלוף בתוך מערכת המרכבה את כל התקציבים שהוקצו במסגרת החלטה 550, בין אם זה הוקצו למשרד או בין אם המשרד הוציא את זה כהרשאה לגורם אחר.

חסאן טואפרה: אז, ניתן לייצר דוחות בדיקה ובקרה פייר ראשות, פיר משרד, פייר נושא על תקציבי ההחלטה.

חסאן טואפרה: מה שעדכנתי הוא שיש שיח בין אגף תקציבים לבין החשב הכללי, עירבנו בזה גם את מנכ"ל משרד האוצר, על מנת שיפתור את השיח הזה ויקדם אותו.

חסאן טואפרה: ברגע שהקידום של השיח הזה יסתיים, אז אנחנו אמורים לקבל מערכת שעובדת ונותנת לכם, לנו ולכולם תמונת מצב תקציבית.

חסאן טואפרה: עכשיו, זה לא מחליף את מה קורה, כי מה שקורה באמת במציאות, התקציב לעיתים לא משקף את המציאות.

חסאן טואפרה: מה שאנחנו עושים על מנת לפתור את החסמים, אנחנו פשוט נפגשים.

חסאן טואפרה: בשיטה הישנה, יש לנו צוותי עבודה מול כל משרד ממשלתי כרשות לפיתוח כלכלי, יש לנו צוותי משנה ויש לנו פגישות קבועות ועוברים עם המשרדים על המשימות, בודקים מה יתקדם ומה לא יתקדם ועוברים הלאה למנגנוני הסרת החסמים שנקבעו בהחלטה.

חסאן טואפרה: ישנה ועדת שרים לענייני חברה ערבית מאוד פעילה, התכנסה מספר פעמים, יש מזכיר ממשלה שמרכז עכשיו ועדה במגוון גופים ואולי הכנסת תוכל גם להמשיך ולקבל תמונת מצב.

מנסור עבאס: תודה.

מנסור עבאס: ד"ר ת'אבת אבו ראס, מנהל, שותף יוזמות אברהם.

ת'אבת אבו ראס: תודה, יושב הראש.

ת'אבת אבו ראס: קודם כל אני מצטרף לברכות לחסאן ולצוות המשרד.

ת'אבת אבו ראס: חברים, האמת ששם המשחק הוא הסרת חסמים בשלב זה.

ת'אבת אבו ראס: שמענו פה ושם על לעורר כמה משרדי ממשלה שישנים, תשומת הלב המיוחדת צריכה להיות על הסרת חסמים, משרד החינוך ומשרד הפנים, איפה שכל הכסף הרב נמצא.

ת'אבת אבו ראס: אני הייתי מציע שהסוגיה הזו של טיפול ממוקד, מה שמוצע לעשות בג'יסר א-זרקא הוא טוב גם לקלנסווה ולמשהד.

ת'אבת אבו ראס: הישובים החלשים צריכים גם כן לקבל את תשומת הלב המיוחדת הזו, לכן טיפול ממוקד והוליסטי בכל הבעיות יכול להיות מצוין.

ת'אבת אבו ראס: אני מאמין שההשקעה בשנת המעבר לצעירים, שדובר עליה כאן, היא מאוד מאוד קריטית.

ת'אבת אבו ראס: אנחנו כבר רואים את התוצאות החיוביות במלחמה באלימות ובפשיעה ויש תוצאות, התחלת תוצאות טובות.

ת'אבת אבו ראס: יש אנשים שימשיכו להגיד שאין שיפור, אבל בוודאי שיש שיפור.

ת'אבת אבו ראס: אנחנו ביוזמות אברהם, ארגון שעוקב אחרי הסוגיה הזו של אלימות ופשיעה, אנחנו גם עכשיו עוקבים.

ת'אבת אבו ראס: הקמנו בעצם פרויקט מרכז להשמת האזרח, לעקוב אחר היישום של תכנית תאקדום ואני מאמין שיש כבר תהליך והוא התחיל, אבל עדיין אני אומר שאנחנו רחוקים.

ת'אבת אבו ראס: אנחנו רחוקים, התחלנו, אבל כל עוד שני המשרדים הגדולים עם התקציבים הגדולים לא עושים את הקפיצה הזו קדימה, אנחנו נדשדש.

ת'אבת אבו ראס: נכון שישנם קולות בחברה הערבית של ייאוש, גם ראשי הרשויות מדברים שלא קיבלנו כסף עדיין, לכן ההקצאה לבד לא מספיק, צריך לדאוג שהכסף ממש יגיע וההחלטה הזו תיושם.

ת'אבת אבו ראס: אני שוב רוצה לברך, אני חושב שאנחנו בדרך הנכונה, לא צריך להתייאש וקדימה.

ת'אבת אבו ראס: תודה.

מנסור עבאס: תודה, ד"ר ת'אבת אבו ראס.

מנסור עבאס: חבר הכנסת סימון דוידסון, בבקשה.

סימון דוידסון: בוקר טוב.

סימון דוידסון: אני מקווה שלא אומר דברים שדיברו עליהם, אני מצטער אבל איחרתי.

סימון דוידסון: הדיון הזה חשוב לי באופן אישי.

סימון דוידסון: אני לא אעשה עכשיו את הנאום הקבוע שלי לגבי כמה שהנושא של הספורט חשוב למען הילדים והנוער בחברה הערבית, כולם מבינים את זה, ומי שלא מבין את זה יבין את זה בהמשך.

סימון דוידסון: זה הדבר המרכזי שאפשר באמצעותו לגרום לכך שהילדים לא יגיעו לפשע ולסמים.

סימון דוידסון: אני פונה גם אליך, אדוני, דיברת על הנושא של יזומות אברהם, אני יודע שהשגריר האמרתי מאוד מאוד מחובר לנושא של עולם הספורט.

סימון דוידסון: אני יודע שהוא מבין ויודע כמה שזה חשוב.

סימון דוידסון: אני חושב שגם אצלכם ביוזמות אברהם אפשר להעלות את הנושא הזה על השולחן, וכמה שיותר לדחוף את הנושא הזה של מתקני ספורט, אגודות, מאמנים וכל הנושא הזה של טיפול בילדים באמצעות הספורט.

סימון דוידסון: לגבי חסאן יש לי שתי שאלות, אחת, הנושא של מתקנים בחברה הערבית, איפה הוא עומד?

סימון דוידסון: השאלה השנייה, מתי יוצאים הקולות הקוראים?

סימון דוידסון: האם ביטלו את המצ'ינג, כמו שהיה מדובר בעבר בשיחות שהיו לנו?

סימון דוידסון: השאלה השלישית היא האם הנושא של העזרה, במיוחד לרשויות הערביות, בהגשת הקול הקורא, הזכייה שלו והביצוע שלו משתנה.

סימון דוידסון: כי, בשנים האחרונות, אני יודע שלמרות שהיה כסף וכסף צבוע, ודיברתי איתך אדוני יושב הראש על זה, לא הצליחו לבצע בסוף את הקמת המתקנים, על אף שהכסף היה.

סימון דוידסון: חשוב מאוד שנבין, למרות שיש כסף, ואני יודע שיש הרבה כסף בנושא הזה, הדבר החשוב ביותר, איך אמר אתמול חיים כץ, שר הרווחה לשעבר, בנושא של הדיון על המוגבלויות, בסוף מה שיבחן אותנו הוא הביצוע, לא רק הכסף שצבוע.

סימון דוידסון: אז, הייתי מבקש מחסאן שיענה לי על שלוש השאלות האלו.

סימון דוידסון: האם יש פה נציג של רמ"י?

סימון דוידסון: אין פה.

סימון דוידסון: אדוני יושב הראש, אני חושב שחשוב מאוד לדבר עם רמ"י בנושא הזה של הפשרת אדמות חקלאיות למען מגרשי אימונים, מגרשי ספורט.

סימון דוידסון: יש חסך גדול מאוד מאוד באדמות חומות להקמת מגרשים, הגיע הזמן שיעשו כמו שקורה בעולם, להפשיר אדמות חקלאיות.

סימון דוידסון: כלומר, אדמות שהן בעצם בחזקה של רמ"י, למען מגרשי כדורגל, מגרשי גולף וכל מה שקורה בעולם הספורט, זה דבר שיפתור לנו הרבה מאוד בעיות.

סימון דוידסון: חסאן, אני מקווה שתענה לי על התשובות.

סימון דוידסון: תודה רבה.

חסאן טואפרה: לגבי תכנית המתקנים הצגנו כרגע בפני הוועדה את סדר הדברים בתכנית המתקנים, יש מספר מבחני תמיכה.

חסאן טואפרה: תכנית המתקנים של המדינה אושרה לפני מספר שבועות, כמו שאתה מכיר, ועכשיו מתחילים לצאת מבחני התמיכה הראשונים.

חסאן טואפרה: ההבטחה היא בעצם הראשונים ייצאו בחודש הקרוב ולאחר מכן עד סוף אוגוסט ייצאו כולם.

חסאן טואפרה: השנה מתוכנן אולמות ספורט, בריכות שכיה, שיפוץ מגרשים, הקמת מגשרים של ששת אלפים, שמונת אלפים מושבים, הקמה, שדרוג ועוד מתקנים קהילתיים, זה בשאלה הראשונה.

חסאן טואפרה: בהסרת חסמים יש כרגע שיג ושיח על הסיפור של המצ'ינג, עוד אין פתרון שאני יכול להגיד כרגע לוועדה לגבי מה עושים עם המצ'ינג.

חסאן טואפרה: אנחנו מנסים להשתמש בתקציבים אחרים של תכנית החומש לא דרך משרד הספורט, על מנת לא לייצר אירוע רוחבי, תקציבי לכל הממשלה או תקציבים אחרים.

חסאן טואפרה: אבל, מתקיים על זה דיון וגם בוחנים אם באמת זה חסם.

חסאן טואפרה: לקחנו את רשימת ההרשאות של כל הרשויות, בודקים, עוברים הרשאה אחת לשנייה ומנסים להבין רגע מה בוצע ומה לא בוצע.

סימון דוידסון: רגע, לגבי המצ'ינג האם יש אפשרות לעבוד בין משרדים?

סימון דוידסון: זאת אומרת, שאת המצ'ינג לא המועצה או העירייה תשלם, אלא המשרד לנגב והגליל, משרד הרווחה או משרדים אחרים?

חסאן טואפרה: לא בין המשרדים, ברשות עצמה.

חסאן טואפרה: למשל, הרשות תקבל תקציב ממשרד הפנים, היא יכולה להחליט שהתקציב שהיא קיבלה ממשרד פנים תשתמש בו כמצ'ינג למתקני הספורט.

חסאן טואפרה: הוא תקציב תוספתי, היא לא מקבלת אותו ברגיל.

חסאן טואפרה: אנחנו מנסים להכווין שהתקציבים שייתנו משרדי הממשלה האחרים, שהרשות תלך לסגור מצ'ינג, גם בשביל לא לפתח פרויקטים חדשים.

חסאן טואפרה: הדבר השלישי ששאלת לגבי הליווי, כן, עוד לא נסגר סופית, אבל מתוכנן מהלך של משרד התרבות והספורט לקחת גוף, בין אם זה במיזם או התקשרות עם גוף שילווה את הרשויות גם במילוי הבקשות וגם בשלבי הביצוע ותהליכי בינוי המתקנים.

סימון דוידסון: תודה רבה.

מנסור עבאס: אריאל דוד, בבקשה.

אריאל דוד: אני מנהל תחום מדיניות ציבורית במועצה לשלום הילד.

אריאל דוד: ציינו פה בדיון את החשיבות של התכנית גם מבחינה כלכלית וגם מבחינה כלל חברתית, והייתי רוצה להתייחס לזה שנייה מהזווית שלכם, של הילדים ונוער והמימוש של הזכות שלהם לחינוך ובריאות, שהעלו פה כמה חברי כנסת, אימאן וסימון.

אריאל דוד: בתוך זה, בנוסף הנושא של שיתוף נוער, כחלק מהנושא של שיתוף ציבור כחלק מהתכנית שכבר עלה פה.

אריאל דוד: במועצה אנחנו מקדמים זכויות של ילדים בכל מיני תחומים, חינוך, בריאות, רווחה, הגנה.

אריאל דוד: בכל התחומים האלה, מהניסיון שלנו, אנחנו מוצאים שכשבאים לתכנן מדיניות, כאשר באים לעצב מדיניות לילדים ולנוער, כאשר לא מביאים נוער לשולחן הדיונים, שלא משתפים נוער כחלק משיתוף הציבור, מקבלים תמונה חלקית מאוד.

אריאל דוד: שוב, מהניסיון שלנו, אנחנו מוצאים שכאשר מכינים נוער לתהליך של שיתוף ציבור וכשמכינים את נבחרי הציבור או קובעי המדיניות הרלוונטיים לתהליך, והם מבינים את החשיבות של זה, כל הצדדים יוצאים נשכרים מהעניין הזה המשרדים עצמם יוצאים מרוצים מזה שהמענים שלהם מטוייבים, בני הנוער עצמם מקבלים גם תחושה של מסוגלות בתוך הדבר הזה.

אריאל דוד: בסופו של דבר, כל התוכניות והמענים שיוצאים כתוצאה וכחלק משיתוף נוער, מחוברים יותר לשטח והמענים שלהם ויתר מחוברים להטיב עם אלה שהם אמורים להטיב איתם, שאלו ילדים ונוער.

אריאל דוד: במסגרת הזו ובגלל שיש בתכנית כמה וכמה חלקים משמעותיים שנוגעים ישירות לחיים של ילדים ונוער, חינוך, בריאות, רווחה, היינו מעוניינים להבין אם כחלק מהתהליכים של שיתוף ציבור, שנעשו לקראת התכנית ותוך כדי, היו אילו שהם תהליכים של שיתוף נוער בכל מה שקשור למענים שהתכנית בונה ומבססת לילדים ונוער.

אריאל דוד: אם לא, יש להעלות את החשיבות של הדבר הזה פה ובאמת להזמין את המשרדים השונים לא להשאיר את הנוער דומם כאשר הם מדברים על העתיד שלהם.

מנסור עבאס: תודה, אריאל.

מנסור עבאס: חסאן אתה רוצה להתייחס?

חסאן טואפרה: לכן אני מביא את הנושא של הספורט, זה חלק מהדבר הזה.

חסאן טואפרה: אנחנו כל הזמן שוכחים את הדבר המרכזי.

מנסור עבאס: שירין, את רוצה להתייחס?

חאפי נטור: בתחום חינוך היה תהליך מאוד מיוחד בנצרת השתתפו בו גם מועצות הנוער ולתלמידים ממועצות הנוער השונות, שם דובר גם על נושא של זהות.

חאפי נטור: לכן, אנחנו לא מיהרנו להעביר את התכנים, אלא לשתף את בני הנוער כחלק חשוב מאיך אנחנו רוצים לראות את הנושא הזה בתוך בתי הספר.

חאפי נטור: היה מדהים לראות את הנוער שותפים מלאים, היה תהליך ארוך עם משרד החינוך ועם המשרד לשיווין חברתי, עוד בכובע הקודם שלי כמנהלת בית ספר.

חאפי נטור: היה מדהים לפגוש אותם, לראות אותם ולשמוע את קולם.

חאפי נטור: אני חושבת שזה נכון וזה חשוב ואני מסכימה איתך.

מנסור עבאס: אז הצלת אותנו, שירין, אבל לבקשתך בשנה שעברה קיימנו דיון בוועדה אחרת, קיימנו ישיבה עם תנועות נוער וכו'.

מנסור עבאס: אנחנו נדאג להביא צעירים, תנועות נוער, תלמידי בתי ספר, ניתן להם במה ונשמע אותם בתחומים שונים.

מנסור עבאס: אנחנו צריכים לעגן את זה בצורה ראויה, נמצא את הפלטפורמה המתאימה כיצד אפשר לעשות את זה בהחלט, ונשמח לשיתוף פעולה במועצה לשלום הילד.

אריאל דוד: אנחנו גם נשמח מאוד, תודה.

מנסור עבאס: כן, דולב ארד.

דולב ארד: אני מכהן כסמנכ"ל פנימה.

דולב ארד: דבר ראשון, כל הכבוד אתם מכירים את העשייה שלכם ומוקירים.

דולב ארד: אני אגיד שני דברים.

דולב ארד: יש פה שני תהליכים מאוד חיובים שקורים לכל רוחב הגיזרה וזה להוריד את היישום מהמשרדים לרשויות הכי קטנות.

דולב ארד: במקרה של הרשויות המקומיות אל הרשויות המקומית, אנחנו רואים את זה בחינוך למוסדות הלימוד, אבל יש פה חידוש שלא היה בתכנית הקודמת שהוא הפעולות בתחום הספורט, הנוער, שנת מעבר, האזורים היותר רכים, ששם יש צפייה מאוד גבוהה שמי שירים את הכפפה היא החברה האזרחית הערבית.

דולב ארד: זו חברה אזרחית שהיא לא חזקה, אין לה כרגע יכולות תפעול משמעותיות ושם אנחנו הולכים ליישום מאוד מאוד נמוך, כפי שהמצב נראה כרגע.

דולב ארד: בתכנית הזו חסר איזו שהיא מעטפת שתחזק את החברה האזרחית, כך שהיא תוכל ליישם את התוכניות שאנחנו מצפים שהיא תיישם אחר כך, אחרת ייכנסו לשם גורמים שאנחנו יודעים בדיוק מי הגורמים שייכנסו לשם.

דולב ארד: או שזה יהיה יישום על ידי גופים יהודים או שזה יהיה על ידי משפחות פשע, לא יהיה את הגופים שאנחנו מצפים שייקחו את זה ויישמו את זה בצורה שמתוכננת כל כך יפה.

מנסור עבאס: דווקא בהחלטה שקשורה לאזור הנגב, שנבנתה בעצם בעקבות התכנית הזו, יש שם התייחסות די משמעותית איך ניתן לחזק את החברה האזרחית, בתוך החברה הערבית כמובן, ולאפשר לה גם לקחת חלק ביישום ההחלטות.

מנסור עבאס: למרות זאת, אני חייב להגיד את זה, מספר גופים בחברה האזרחית הערבית היו שותפים מלאים בעצם לכתיבת התכנית עצמה ותרמו רבות בגיבוש התכנית.

מנסור עבאס: אבל, זה ברמה של להביא רעיונות והצעות, אבל גם ברמה של ליישם.

מנסור עבאס: אנחנו יודעים שחלק מהתוכניות, באופן כללי במדינה, מיושמות לא רק על ידי שלטון מרכזי או מקומי, אלא גם גופים אזרחיים.

מנסור עבאס: אנחנו צריכים לקחת את זה לתשומת הלב ולנסות לבדוק איך ניתן לחזק את החברה האזרחית.

מנסור עבאס: המשטרה, בבקשה.

יגאל עזרא: שלום, אדוני יושב הראש.

יגאל עזרא: אני מכהן כניצב משנה מאגף סי"ף.

יגאל עזרא: כמובן שאגף סי"ף הוא כחלק מההקמה וכחלק מהבנה גם של משטרת ישראל כשותפים בכל המהלכים הנהדרים שהוצגו פה.

יגאל עזרא: אז ראשית הצגה מרשימה, ותוכניות שבאמת, שבסופו של דבר, יסייעו למשטרה להתעסק עם תוצאות יותר חיוביות בדרך.

יגאל עזרא: אני מאחל לחברתי, ד"ר שירין, הצלחה.

יגאל עזרא: אני עד מקרוב לניסים ונפלאות שהיא חוללה בלוד, באמת מינוי ראוי.

יגאל עזרא: משטרת ישראל התעסקה ומתעסקת בהקמת תחנות משטרה בישובים הערבים, שמונה תחנות משטרה כבר קמו.

יגאל עזרא: אנחנו בהקמה של עוד חמש תחנות בזמן הקרוב, בפחם שאמורה לקום, ג'יסר שבשלבים מאוד מתקדמים של תחנה זמנית, אבל היא בהקמה מתועדפת.

יגאל עזרא: בנוסף, שגב שלום, גם בנגב אנחנו נמצאים, תבור וטובא זנגריה ששמענו עכשיו את ראש המועצה שם.

יגאל עזרא: בנוסף לכך גיוס שוטרים מתוך החברה המוסלמית, בכלל החברה הערבית, לתוך משטרת ישראל.

יגאל עזרא: אלו מהלכים מאוד מאוד חשובים, שמונה מאות שוטרים כבר גויסו בתקופה האחרונה, בחמש שנים האחרונות וידינו עוד נטויה בצד הזה.

יגאל עזרא: כוחות משימה כלכליים שאמורים לתת מעטפת לכל הפעילויות פה, ארבע כוחות משימה כלכליים ששנים כבר קמו בצפון ובחוף, יש לנו בדרום ובמרכז עוד שני כוחות נוספים ובכלל חיזוק תחנות המשטרה שעובדות בישובים הערבים, על מנת לשפר את הביטחון האישי של האזרח הערבי בישובים.

יגאל עזרא: כמובן שכולם נחשפו לתכנית בתקופה האחרונה, מסלול בטוח בהובלתו של חבר הכנסת וסגן השר לביטחון פנים יואב סגלוביץ'.

יגאל עזרא: אני חושב שהתכנית הזו עושה סדר בכל העשייה, בתוך האכיפה אל מול הפשיעה ברחוב הערבית בשלושה מישורים, גם אל מול ארגוני פשיעה, גם אל מול יעדי האדם שמשפיעים על האלימות בחברה הערבית וגם יעדי מקום לחיזוק והביטחון האישי.

יגאל עזרא: אנחנו רואים את עצמנו שותפים לדרך פה ואנחנו נהיה שותפים למשרדים האחרים.

מנסור עבאס: תודה, יגאל.

מנסור עבאס: אין ספק שהתכנית למיגור הפשיעה והאלימות 549, מתכתבת יפה מאוד עם תכנית 550, הן סידרה אחת.

מנסור עבאס: כמובן שישנם שני צדדים לתכנית הזו, חלק שקשור למשטרה, ואני מקווה שהיישום מתקדם.

מנסור עבאס: זכיתם לקבל אלף מאה תקנים חדשים, אני לא יודע איפה זה עומד עכשיו, צריכים לבדוק.

מנסור עבאס: אבל, במקביל התכנית שקשורה יותר למשטרה, יש גם תכנית מיגור פשיעה ואלימות שקשורה יותר לתחומים האזרחיים, בוא נקרא להם, חינוך, רווחה, ספורט, תרבות ועוד כל מיני תחומים.

מנסור עבאס: התכנית הזו היא מבחינתנו התכנית החשובה ביותר, זה הנושא החשוב ביותר לטיפול, מבחינתנו, הנושא של החזרת הביטחון האישי והקהילתי.

מנסור עבאס: אנחנו נביא את כל הגורמים שקשורים לנושא הזה, גם בצד האזרחי וגם המשטרתי ונשב ונדון.

מנסור עבאס: אני חייב לציין, וטוב שד"ר ת'אבת אבו ראס ציין את זה, אנחנו גם צריכים לתת.

מנסור עבאס: ברגע שיש התקדמות חיובית ומשיגים תוצאות, אנחנו חייבים לציין את זה, סימון, על מנת לתת עוד דחיפה ולהגיד לאנשים גם תודה על מה שהם עושים.

מנסור עבאס: יש תוצאות טובות, יש כיוון נכון בחברה הערבית, אנחנו רוצים לחזק את זה.

מנסור עבאס: אומנם אנחנו תמיד זהירים שלא לצאת בבשורות ואז חס וחלילה חוזרים אחורה, אבל אין ספק שהשנה הזו 2022 היא השנה הראשונה מזה לא פחות מעשר שנים, שתופעת הפשיעה והאלימות בחברה הערבית, או בוא נגיד העקומה של הפשיעה והאלימות בשישה, שבעה פרמטרים, מתחילה לרדת ולא ממשיכה להעלות, כמו שהיה בשנים האחרונות.

מנסור עבאס: לכן, חשוב מאוד שהמגמה הזו תמשיך, אנחנו נעקוב, גם נעשה את המוטל עלינו כחברי כנסת, לפקח ולדחוף את זה קדימה ביחד עם כל השותפים בממשלה ובחברה האזרחית.

מנסור עבאס: סימון, רצית להגיד משהו?

סימון דוידסון: מאוד מאוד חשוב לי להגיד לך תודה לך, לאימאן, ממש תודה.

סימון דוידסון: אני יודע כמה הנושא הזה בדמכם.

סימון דוידסון: אני אגיד לך משפט, השבוע ישבתי עם סטודנטים ערבים ויהודים בחיפה, אני לא יודע אם סיפרתי לך, דיון של שעתיים וחצי.

סימון דוידסון: היו חמישה עשר מכל צד, ואני יצאתי עם הרגשה מאוד חיובית משני הצדדים.

סימון דוידסון: רואים איזה שהוא אור קטן, כמו שאתה אומר צריכים להיות זהירים, בקצה המנהרה, אבל רואים.

סימון דוידסון: גם בנושא של מידור פשיעה, גם הנושא של התחלה על עבודה על תשתיות, חינוך וספורט כמובן, כך שלא צריך להתייאש, צריך להיות חזקים.

מנסור עבאס: לא, חס וחלילה.

סימון דוידסון: קורה פה משהו היסטורי.

מנסור עבאס: תודה סימון.

מנסור עבאס: אני מסכם, ככה בכמה משפטים, כמובן הוועדה לענייני החברה הערבית מודה מאוד לשרה לשוויון חברתי, למנכ"ל המשרד לשוויון חברתי וגם לראש הרשות חסאן.

מנסור עבאס: תודה על ההצגה ועל העבודה השוטפת, אנחנו נמצאים בקשר יום יומי כמעט ומקדמים את הדברים.

מנסור עבאס: תודה כמובן לכל נציגי משרדי הממשלה ולחברה האזרחית, וכמובן לחברי הכנסת כולם.

מנסור עבאס: בעצם הסיכום מבחינתנו בישיבה הראשונה לסדרה הזו, אנחנו כן רוצים לראות התקדמות יותר טובה בביצוע התוכניות.

מנסור עבאס: מצד אחד, לדחוף, מצד שני להסיר חסמים, לאבחן איפה ישנן בעיות, איפה יש תקלות ולתת לזה מענה.

מנסור עבאס: אנחנו כמובן, כמו שאמרתי, נבנה מודל מאוד מיוחד של פיקוח פרלמנטרי, ה-מ.מ.מ נמצאים איתנו.

מנסור עבאס: התחלנו לעשות עבודה בנושא הזה, על מנת שהכנסת תוכל למלא את תפקידה כגוף גם שמפקח על עבודת הממשלה, תוך כדי יישום ההחלטות.

מנסור עבאס: לדעתי, זה יהיה אולי תקדימי מבחינת הכנסת לבוא ולפקח על תהליך תוך כדי, ולא לחכות עד שעוברת שנה או שנתיים ואז חוזרים ומסתכלים אחורה.

מנסור עבאס: אנחנו עושים את זה גם בשיתוף פעולה מאוד הדוק בין הרשות לפיתוח קהילתי וגם למרכז המחקר של הכנסת.

מנסור עבאס: הוועדה תהיה המקום שכולנו נפגשים מדי פעם ועושים עבודה יסודית על התוכניות השונות ועל הנושאים השונים.

מנסור עבאס: אני מאוד מאוד מודה לכם ונמשיך הלאה.

מנסור עבאס: תודה רבה ותודה לצוות הוועדה.